open-index/open-wikipedia-markdown huggingface dataset:
驚殺桃源

《**驚殺桃源**》（***A Perfect Getaway***）係一部2009年嘅美國驚慄電影，由做導演同編劇。主演係添姆菲奧芬、米娜祖華域芝、、史提夫生。

## 演員
* 史提夫生 飾演 Cliff Anderson / Rocky
* 添姆菲奧芬 飾演 Nick Bennett
* 米娜祖華域芝 飾演 Cydney Anderson
*  飾演 Gina Stone
*  飾演 Cleo
* 基斯咸士禾夫 飾演 Kale Garrity
Ubercode

**Ubercode** 係由 Ubercode Software 設計嘅高級程式語言，喺 2005 年喺 Microsoft Windows 發布。Ubercode 受到 Eiffel 同埋 BASIC 嘅影響。佢係專有軟件，但係可以免費試用 30 日。
UCSD Pascal

**UCSD Pascal** 係喺 UCSD p-System 度行的嘅Pascal 程式語言系統，UCSD p-System 係一個可移植嘅、高度機器獨立嘅作業系統。UCSD Pascal 喺 1977 年首次發布。佢係喺加州大學聖地亞哥分校 (UCSD) 開發。
Umple

**Umple** 係一種用喺物件導向程式、用類圖同埋狀態圖建模嘅語言。Umple 呢個名係「UML」、「ample］同埋「Simple」嘅組合詞，故名思意，佢提供豐富嘅特性嚟擴展有 UML 能力嘅程式語言。
UNITY

**UNITY** 係由 K. Mani Chandy 同埋 Jayadev Misra 為咗佢哋本書《並行程式設計：基礎》構建嘅程式語言。佢係一種理論語言，側重喺「乜嘢」，而不是在邊度、幾時或者點樣。
Unicon

**Unicon** 係由美國電腦科學家 Clint Jeffery 同埋 Shamim Mohamed、Jafar Al Gharaibeh、Robert Parlett 等嘅合作者設計嘅一種程式語言。Unicon 源自 Icon 同一個叫做 IDOL 嘅 Icon 預處理器。同 Icon 相比，Unicon 提供改善咗嘅作業系統訪問權限同埋對物件導向編寫程式。Unicon 最初係三個出名嘅 Icon 擴展嘅合併：一個叫做 Idol 嘅 OO 預處理器、一個 POSIX 文件系統同埋網絡接口，仲有一個 ODBC 架生。呢個名係「圖標統一擴展方言」（Unified Extended Dialect of Icon）嘅縮寫。
Ur (程式語言)

**Ur**又叫做**Ur/Web**，係一個開放源始碼嘅函數式程式語言，專門用嚟喺網頁開發，由Adam Chlipala喺麻省理工學院建立，佢由一個單一嘅程式產生伺服器代碼、網頁瀏覽器客戶端代碼、同埋特定資料庫後端嘅SQL代碼組成。
IBM Informix-4GL

**Informix-4GL** 係 Informix 喺 1980 年代中開發嘅一隻 4GL 程式語言。喺 1986 年首次發佈嗰陣，佢用到嘅平台包括 Microsoft Xenix（喺 IBM PC AT 上）、DEC Ultrix（喺 Microvax II、VAX-11/750、VAX-11/785、VAX 8600 上運行）、Altos 2086、AT&T 3B2、AT&T 3B5、AT&T 3B20 同埋 AT&T Unix PC。
IBM RPG

**RPG** 係一隻用喺業務應用程式嘅高級程式語言，喺 1959 年為 IBM 1401 推出。佢係出著名嘅 IBM 中端電腦產品線嘅主要程式語言，包括 IBM i 作業系統。
教父 (早期教會)

**教父**（），喺基督宗教，指一啲喺早期教會嘅重要領袖，特別係一啲捍衛宗徒傳承，奠定基督教教義嘅主教。爾個稱呼大約喺公元4世紀未期出現，後來特指公元1至7世紀之間嘅重要作者。

## 攷

## 睇埋
* 聖師
聖師

**聖師**（）係一個正式嘅天主教官方稱銜，基督教叫**教會博士**，係一個對一啲對基督宗教有重大貢獻嘅神學家嘅尊稱，爾個稱呼喺中世紀出現，截至2022年總共有37個。被稱為聖師有三個條件，分別係學識淵博（有神學嘅卓見）、異常聖潔同教會承認。

所謂教會承認係指教宗宣佈或者大會宣佈（大會指全個西方教會或者全個東方教會開嘅大會，），但係實係上只係試過教宗宣佈，未試過大會宣佈。

以前有個講法係聖師嘅名銜係畀 ｢精修聖人｣（，即係守道者、護教者）而唔係畀殉道聖人，所以聖依勒內唔係聖師，但係爾個講法已經講唔通，因為聖依勒內已經喺2022年宣布咗係聖師。

因為天主教嘅聖人一定已經過咗世，亦即係爾個銜頭唔會頒畀在生嘅人。

## 西方四大聖師
頭一批被宣布為聖師嘅係喺1298年3月3號嘅四個，分別係西方教會嘅聖盎博羅削、聖熱羅尼莫、聖奧斯定同聖額我畧一世，統稱西方四大聖師。

西方教會第五個叫聖師嘅係喺1567年4月11號宣布嘅聖多瑪斯亞奎那。

## 東方四大聖師
東方教會本來承認三大聖師（），分別係聖巴西畧、聖額我略納齊盎同金口聖若望，但係因為西方教會有四大聖師，所以喺西方就幫佢哋加多咗聖亞大納削，湊夠四個；爾四個喺1568年7月9號正式宣布成為聖師。

## 攷

## 睇埋
* 教父 (早期教會)
中興銀行

**中興銀行**（英語：China Banking Corporation）係一間菲律賓嘅銀行，喺1920年成立。當時主要服務菲律賓華人。
放學請入會

《**放學請入會**》（），係香港MakerVille製作嘅青少年節目，由林泳怡主持，2022年10月30號到2023年7月30號逢禮拜日10:30-11:00喺ViuTV播。節目介紹香港嘅大學入面一啲特色嘅學會同學生組織。

節目本嚟提供字幕，自2023年5月下旬開始，電視首播版同網上重溫版都取消咗提供字幕。

## 每集一覽

## 節目調動
*2023年5月28號：由於直播《NBA 季後賽 - 波士頓塞爾特人 對 邁阿密熱火》，所以改到15:30-16:00播。

## 出面網頁
*ViuTV：放學請入會
Uniface

**Uniface** 係一個用喺企業應用程式嘅低代碼開發同埋部署平台，可以喺唔同運行環境度行，包括移動、大型電腦、網絡、服務導向嘅架構 (SOA)、Windows、Java EE 同埋 .NET。Uniface 係用喺創建任務關鍵型嘅應用程式。
IBM 基本集匯語言

**基本彙編語言** (BAL) 係 IBM System/360 同埋後續大型機度用嘅低級編程語言嘅常用術語。最初，「基本彙編語言」只係適用喺一種極其受限嘅方言，呢隻方言設計為喺淨係得 8 KB 主儲存器、讀卡器、打卡器同埋用喺輸入或者輸出嘅打印機，所以係「基本」。
車士活

**車士活**（）係澳洲雪梨北部一個區，位於雪梨中心商務區以北10公里，屬於威洛比市管轄，係雪梨北區嘅重要市鎮。

類:雪梨 (澳洲)
智富生活

《**智富生活**》（），係香港MakerVille製作嘅資訊節目，由李靄璣、黃楚喬主持，2022年10月30號到2023年1月29號逢禮拜日12:30-13:30喺ViuTV播。節目內容包括名人訪談、潮流生活資訊同家居工程教學等等。

呢個節目雖然係預錄而唔係直播，但同同系節目《智富通》一樣都唔設字幕。

## 每集一覽

## 節目調動
*2022年11月27號、12月4號、11號、18號：由於12:30-12:45播《FIFA世界盃2022賽事速報》，所以改到12:45-13:45播。
*2023年1月22號：由於12:30-14:30播電影《如珠如寶》，所以暫停播映一次。官方網站節目重溫曾一度誤將呢一集如期當日上架，隔幾日後落架，等到1月29號電視首播後先至重新上架。

## 出面網頁
*ViuTV：智富生活
孤勇者

係陳奕迅於2021年11月8號發行嘅歌曲，英雄聯盟嘅衍生動畫《奧術》喺中國大陸嘅主題曲。

呢首歌本來只係一首同遊戲有關嘅動畫主題曲，但係北京四通橋抗爭之後被人賦予咗政治意義，變成抗爭歌。

## 製作
《孤勇者》由唐恬作詞，錢雷作曲、錢雷編曲。

作詞人唐恬喺29歲嘅時候確診鼻咽癌，佢喺接受央視記者採訪時表示“有父母親人在，就必須往前走”，於是有咗歌曲嘅創作靈感。

## 文化影響
呢首歌除咗喺中國一啲社會運動入面被引用外，台灣民進黨立委高嘉瑜亦曾經公開獻唱呢首歌，成為一啲媒體報道嘅話題。
## 攷

## 出面網頁
*《孤勇者》（《英雄聯盟：雙城之戰》動畫劇集中文主題曲）陳奕迅 Eason Chan Official MV

類:2021年歌
類:陳奕迅嘅歌
少女時代－Oh! GG

**少女時代－Oh! GG**（， ），係韓國女團少女時代嘅第二個子團，成員有太妍 、Sunny、孝淵、俞利、潤娥，而隊長係潤娥。

2018年9月3號，團體綜藝節目《少女森林》播出。2018年9月5號以單曲《Lil' Touch》正式出道。有份製作2021年12月27號嘅企劃專輯《2021 Winter SMTOWN : SMCU EXPRESS》入面其中一首歌《Melody》。
溫莎

**溫莎**（Windsor）係英格蘭柏莎郡一座城鎮，出名建築有溫莎堡。

## 睇埋
*《溫莎嘅風流婦人》
IBM Notes

**IBM Notes**係一套電郵系統，主要係政府部門同一啲大型企業用。呢套系統喺1989年由蓮花軟件（Lotus Software）推出，嗰時叫**Lotus Notes**，1995年畀IBM收購咗，初時可以保留品牌，直到2013年推出第9代版本開始改叫IBM Notes。
男仔侍從

**男仔侍從**（；）係中世紀至中世紀打後嗰幾個世紀嘅歐洲常見嘅一樣嘢，指一個男仔扮演一個貴族男人或者騎士嘅僕人，好多時會擔任嗰個貴族男人或者騎士嘅信差。
Intel Arc

**Intel Arc**係英特爾（Intel）嘅顯示卡系列，2022年推出第一代，將Nvidia嘅GeForce同AMD嘅Radeon睇做主要競爭對手。
人稱

**人稱**係語言文法嘅範疇，反映講嘢個人嘅角色，會用到人稱代詞去表達。
## 睇埋
*第一人稱
*第二人稱
*第三人稱
窩蛋

**窩蛋**係種雞蛋嘅食法，將未煮過嘅雞蛋原隻打落熟咗嘅食材上面，用食材嘅餘溫將雞蛋整到半熟。譬如粵式茶樓點心入面，有隻盅頭飯叫「窩蛋牛肉飯」，就係將生蛋打落蒸好嘅牛肉飯上面，不過隨住時代變遷，考慮到衛生因素，好多食肆都唔再供應生嘅窩蛋，而係用熟咗嘅煎蛋取代。

有指窩蛋個「窩」係英文「raw」嘅譯音，係喺香港首先出現嘅用語。
虛擬機 (編程)

**虛擬機**（，**VM**）喺某啲編程語言，可以指一種為咗 ｢方便｣ 行嗰種語言，而假想出來、喺現實唔存在嘅理想中嘅電腦；佢行嘅機械碼係現實中冇處理器用嘅位元組碼，所以實作嘅時候要靠軟體模擬，而用來模擬嘅軟體基本上係一種直譯器 ，或者可能係一般用映像檔嘅虛擬機軟體，只係佢虛擬嘅機種其實並唔存在。

爾種虛擬機嘅概念可以用來設計 ｢機械碼｣（位元組碼）可以就咁拎去第架機都行到嘅語言，最出名嘅例子包括可以喺是但瀏覽器或者是但電腦行嘅 Java，同用 Java 建立嘅 Android 用嘅 APK 格式。

除咗 Java 之外，歷史上用過爾種虛擬機嘅程式語言仲包括 Smalltalk、UCSD Pascal
、Lua 同 Scheme等等。

## 攷
莎士比亞喜劇

**莎士比亞喜劇**（）係指莎士比亞筆下嘅喜劇，出名例子有《仲夏夜之夢》同《溫莎嘅風流婦人》。

## 作品
*《仲夏夜之夢》（A Midsummer Night's Dream）：四位主角身處四角戀，佢哋去到一個森林入面，俾森林嘅仙子用魔力玩佢哋，搞到佢哋之間嘅戀愛關係變得愈嚟愈亂，但最後佢哋解除呢股迷惑，而且魔咒嘅力量令其中一人轉變佢嘅戀愛對象，最後四個人安然噉同自己嘅愛人結婚。
*《溫莎嘅風流婦人》（The Merry Wives of Windsor）：齣劇嘅主角係莎翁筆下嘅著名角色莊·科斯塔夫爵士（Sir John Falstaff）；科斯塔夫出嗮名身為騎士但不務正業，成日淨係掛住飲酒同食嘢（所以好肥）；齣劇嘅故仔開頭講到，科斯塔夫因為成日喺度飲酒唔做嘢而唔夠錢使，於是佢就想勾引城鎮上面兩位屋企有錢嘅夫人，諗住呃嗮兩位夫人同佢哋老公啲錢；不過兩位夫人話咁快就睇得出科斯塔夫有古惑，於是佢哋就反過嚟整蠱科斯塔夫－成齣劇就圍繞住科斯塔夫連番噉畀兩位夫人愚弄。

## 睇埋
*莎士比亞劇作

## 攷
褓姆車

**褓姆車**（）係香港最常見嘅一種交通工具，又叫**學校私家小巴**（SCHOOL PRIVATE LIGHT BUS），佢主要由客貨車改，通常係十二至十六座位。

響香港，有公眾人物或者藝人為咗個人私隱同埋其他需要，多數使用大型MPV做褓姆車。

## 出面網頁
*香港政府新聞處
溫莎大公園

**溫莎大公園**（）係英國溫莎嘅一個大型公園。

## 參考資料

### 書目

* Charles Lyte. *The Royal Gardens in Windsor Great Park*. ISBN 0-85628-261-8
* R. J. Elliott. *The Story of Windsor Great Park*. ISBN 0-85933-158-X
* Anderson Geographics Ltd. *The Essential Maps of Windsor Great Park and Central Windsor & Eton*. ISBN 978-0-9548428-2-6
* Andrew Fielder, 2010, "Windsor Great Park, A Visitor's Guide", 144pages. ISBN 978-0-9564703-0-0

* Windsor Great Park section of the Crown Estate's website
知識份子

**知識份子**（；參見 ）泛指一類人群，佢哋嘅特徵係有興趣追求知識，會對人類諗嘅嘢作出批判。佢哋通常喺教育、科學、文化或者藝術領域有專業背景，做嘢嗰時以思想同理論為主要活動。

## 特徵

同「學者」比起嚟，**知識份子**係一隻定義比較含糊嘅字詞。知識份子唔一定喺學術界做嘢，甚至唔一定持有高等嘅學位。知識份子嘅特徵包括教育程度高、批判思維、以及關注公共事務。佢哋通常有能力將複雜嘅概念簡化，方便公眾理解，同時亦具備分析問題同尋找解決方案嘅能力。

知識份子好多時都被視為社會進步嘅推動者，因為佢哋致力於分析問題，提出新嘅思想同解決方案。例如佢哋會透過寫作、演講或者媒體，討論經濟同文化議題，影響公眾意見。同時，知識份子往往強調批判思維，促進社會變革。

## 批評

Some ideas are so stupid that only intellectuals believe them.**粵譯**：有啲諗法愚蠢到只有知識分子先會信。

知識份子亦受到唔少批評。例如，有人認為知識份子諗嘅嘢過於抽象同理論化，脫離實際生活，未必能真正解決社會問題。另外，亦有人批評知識份子可能傾向精英主義，忽視普通人嘅意見同需要。

## 睇埋
*學術研究
*學術寫作
*哲學家
*Intellect

## 引述
Icon (程式語言)

**Icon** 係一隻基於「目標導向執行」概念、非常高級嘅程式語言，喺呢個概念入面，代碼會歸還「成功」同埋有效值，或者「失敗」，表示冇有效數據可歸還。代碼塊嘅成功同埋失敗用喺可以指導程式編寫員進一步處理程式嘅問題，而傳統語言通常會用程式編寫員編寫嘅布爾邏輯嚟實現相同嘅目的。因為基本控制結構嘅邏輯通常隱含喺 Icon 中，所以可以用唔太明確嘅代碼搞掂一般任務。
IDL

**IDL** 係 **Interactive Data Language** 嘅縮寫，係一種用喺數據分析嘅程式語言。佢喺特定嘅科學領域好受歡迎，例如天文學、大氣物理學仲有醫學成像。
Idris

**Idris** 係一隻純函數式程式語言，具有依賴類型、可以揀嘅惰性求值仲有整體檢查器等嘅功能。Idris 通常畀人攞嚟做證明助手，但佢喺設計嗰陣諗住攞嚟做類似於 Haskell 嘅通用編程語言。
ISLISP

ISLISP（或者寫做 ISLisp）係 Lisp 系列入面嘅一種程式語言，由國際標準化組織 (ISO) 同埋國際電工委員會 (IEC) 聯合工作組 ISO/IEC JTC 1/SC 22/WG 16 標準化（通常簡稱做 SC22/WG16 或者 WG16）。
V (程式語言)

**V** 係一隻靜態類型嘅程式語言，旨在構建可維護嘅軟件。佢好似類似於 Go，佢嘅設計亦都受到 Oberon、Rust、Swift、Kotlin 同埋 Python 嘅影響。
DataFlex

**DataFlex** 係一隻物件導向嘅高級程式語言同埋第四代數據形象工具 4GL，用喺一個基於框架嘅平台度開發 Windows、網絡同埋手提電話應用程式。佢喺 1982 年由 Data Access Corporation 引入同埋開發。
Visual DialogScript

**Visual DialogScript** (**VDS**) 係一隻用喺 Microsoft Windows 嘅解釋性程式語言。佢可以用嚟創建細而快嘅程式。VDS 有大量對話框同埋圖形元素畀用家整專業外觀嘅程式。
Visual J++

**Visual J++**（英讀：**Jay Plus Plus**）係一隻 Microsoft 放棄咗嘅 Java 實現品。語法、關鍵字同埋語法約定同 Java 一樣。佢喺 1996 年推出，喺 2004 年 1 月停產，畀 J# 同埋 C# 取代。
愛猷識理達臘

**愛猷識理達臘**（）係北元第二個皇帝，大元第十二個皇帝，亦係蒙古十五個大汗，1370年到1378年在位，年號宣光，跟廟號叫**元昭宗**，諡號叫**武承和孝皇帝**。老豆係元順帝妥懽帖睦爾，阿媽係高麗貢女奇皇后。

## 出面網頁
Inform

**Inform** 係一隻用嚟整交互式小說嘅程式語言同埋設計系統，最初由 Graham Nelson 喺 1993 年創建。Inform 可以轉譯做 Z-code 或者 Glulx 虛擬機設計嘅程式。
Io (程式語言)

**Io** 係一隻受 Smalltalk、Self、Lua、Lisp、Act1 同埋 NewtonScript 啟發嘅物件導向程式語言。Io 有一個基於原型嘅對像模型，類似 Self 同埋 NewtonScript 入面嘅對像模型，消除咗實例同埋類之間嘅區別。
DATATRIEVE

**DATATRIEVE** 係最初嚟自 Digital Equipment Corporation 嘅數據庫查詢同埋報告編寫架生。佢喺 OpenVMS 作業系統仲有多個 PDP-11 作業系統度行。DATATRIEVE 嘅命令結構係由簡單嘅英文組成，佢係第四代語言 (4GL) 嘅早期示例。
數字指令語言

**數字命令語言**（英文：DIGITAL Command Language）係由 Digital Equipment Corporation 整，畀作業系統用嘅標準命令語言。DCL 起源於 IAS、TOPS-20 同埋 RT-11，並作為標準喺 Digital 嘅大多數作業系統中實施，特別係 RSX-11 同埋 RSTS/E，DCL之後攞咗佢哋嘅優點開發 VAX/VMS（後嚟嘅 OpenVMS）。DCL 繼續由 VSI 開發，作為 OpenVMS 嘅一部分。
DIBOL

**DIBOL**（**Digital's Business Oriented Language**）係一種通用、過程式、命令式程式語言，設計用喺管理信息系統 (MIS) 軟件開發。
Draco (程式語言)

**Draco** 係 Chris Gray 整嘅共享軟體程式語言。最初係幫 CP/M 系統開發，Amiga 版本喺 1987 年推出。
DRAKON

**DRAKON** 係一種免費同埋開源嘅算法視覺程式同埋建模語言，喺 Buran 空間項目入面開發，遵循人體工學設計原則。
Visual Prolog

**Visual Prolog**，以前叫做 PDC Prolog 同埋 Turbo Prolog，係 Prolog 嘅強類型物件導向嘅擴展程式。

## 外部連結

* Visual Prolog官方網站 
* GNU Prolog官方網站
DYNAMO

**DYNAMO**（DYNAmic 模型）係喺系統動力學分析框架入面開發嘅一種仿真語言同埋圖形符號。
李永進 (中國)

**李永進**（）係中華人民共和國政治人物，曾任河北省高級人民法院院長，河北省人大常委會副主任，第五屆全國人大代表，河北欒城人。

## 參考資料

類:中國政治人物
類:河北人
李永進

**李永進**可以係指：

* 李永進 (中國)：中國政治人物

* 李永進 (台灣)：大宇資訊創辦人
開顱手術

**開顱手術**（；），或者簡稱**開腦**，係手術一種，指暫時攞走病人個頭殼嘅其中一忽，等醫療人員有得對佢個腦做一啲操作。

## 睇埋
*神經內科
*腦深層刺激
台灣龍捲風

《**台灣龍捲風**》（）係2004年三立台灣台八點檔連續劇，2004年2月24號首播，2005年6月22號播出大結局，接檔《天地有情》喺星期一至五夜晚八點播出。2022年6月6號喺三立台劇官方YouTube推出《台灣龍捲風》高清HD版本。
A+ (搞清楚)

**A+**可以係：
* A+：電腦程式語言。
* A+ (搖滾樂手)：美國搖滾樂手。
* A+ (泫雅迷你專輯)：韓國女歌手金泫雅迷你專輯。
* A+：成績嘅最高評分。
* A+：一種血型。
Can You Keep a Secret?

《**Can You Keep a Secret?**》可以係指：

* 《Can You Keep a Secret?》：宇多田光2001年歌曲
* 《我的A級秘密》：2019年美國電影
* 《我的A級秘密》：英國女作家蘇菲·金索拉2019年推出獨立作品
Visual Objects

**Visual Objects** 係一種物件導向嘅電腦程式語言，主要用喺開發 Windows 下運行嘅程式。雖然佢可以用嚟做通用編寫程式架生，但佢多數畀人用嚟整數據庫程式。
歡迎光臨失眠鎮

《**深夜大長篇：歡迎光臨失眠鎮**》，簡稱《**歡迎光臨失眠鎮**》，係香港商業電台嘅廣播劇，2019年5月26號起逢星期日晚上十一點同喺2020年嘅3月6號起逢星期四喺叱咤903《失眠藥》節目時間播出。廣播劇至今一共有五季，集數不定，其中第2同4季都有12集，加上第3同5季都有13集。

廣播劇圍繞佢哋嘅日常生活，講述失眠鎮係一個虛擬世界，由現實世界嘅人類嘅失眠債務製成，如果一個人嘅失眠債太多，就會被邀請進入爾個世界，但係如果人太多又會導致世界崩塌。

奧仕卡所飾演嘅角色莫言憂會喺劇嘅播放期中段有兩個節目⸺「莫言憂煩惱相談所」同「莫言憂的心理解剖中心」。

奧仕卡喺星期三同五嘅環節「枕頭樹公園」同「失眠鎮電台」反映咗爾個世界嘅地方，一個係帶藝人到枕頭樹公園爾個禁區（當地居民唔入得）進行訪問，另一個係播歌，同劇情冇關係。

## 角色

### 配角
聖依勒內

**聖依勒內**（；），基督教譯**愛任紐**，係一個聖師。佢喺公元177年喺里昂晉鐸，同年成為里昂主教，2022年1月21號列為聖師。

## 攷
競爭式威權主義

**選舉式威權主義政體**（英文：**Hegemonic Authoritarian Regime**），係用權力來源來區分唔同嘅政治體制所得出來嘅種類之一。

普遍嘅政體分類有民主主義政體（英文：Democratic Regime），威權主義整體（英文：Authoritarian Regime），混合政體（英文：Hybrid Regime），而競爭式威權主義嘅整體係混合整體嘅其中一種。

## 定義同區分
民主主義政體同完全威權主義政體嘅區分通常係二元對立嘅，民主主義政體有保障到地方市民嘅公民自由（英文：Civil Liberties），包括言論自由、集會自由，同時都會保障有自由、公平、有競爭嘅選舉；而完全威權主義政體就相反，佢唔會主動保障市民自由，亦都唔會保障有公平選舉，但而家嘅呢啲政體已經好少，取而代之嘅通常係混合政體，即係有部分嘅特質滿足到，有部分特質滿足唔到。

選舉式威權主義政體通常唔會比市民有好多表達自己言論嘅自由，但會允許佢地有一定嘅選舉。

而細分落去，選舉式威權主義政體無論點選都好，反對黨同執政黨嘅資源都係相差太多，所以反對黨無法影響執政黨嘅施政方針。例如，新加坡就係一個選舉式威權主義政體嘅代表。

## 參考
聖亞大納削

**聖亞大納削**（，），基督教譯**亞他那修**，係一個聖師。佢喺公元297年喺埃及亞歷山大港出世，328年成為亞歷山大港嘅主教，1568年7月9號列為聖師。

## 攷
聖巴西畧

**聖巴西畧**（，），基督教譯**大巴西流**（），係一個聖師。佢喺公元330年喺今日嘅土耳其出世，370年成為主教，1568年7月9號列為聖師。

## 攷
聖額我略納齊盎

**聖額我略納齊盎**（，），基督教譯**拿先斯嘅貴格利**，係一個聖師。佢喺公元329年喺今日嘅土耳其出世，373年成為主教，大概383年退任，1568年7月9號列為聖師。

## 攷
金口聖若望

**金口聖若望**或者**聖若望金口**（，），東正教譯**金口約翰**，係一個聖師。佢喺公元347年喺今日嘅土耳其出世，398年成為主教，404年退任，1568年7月9號列為聖師。

## 攷
線性搜尋

**線性檢索**（；），又叫**線性搜尋**，可以話係最原始嘅搜尋演算法之一，指「將串列裏面啲數據，逐件逐件攞嚟睇，睇到搵到想要嗰件或者去到串列最尾為止」。

## 睇埋
*對分檢索
*窮舉搜尋
La La La我愛你

《**La La La我愛你**》係香港歌手劉愷威嘅第1張唱片，喺1997年8月19日推出。

## 曲目
XSharp

**X#**（英讀：X sharp）通常寫做 **XSharp**，係一種適用喺 Microsoft .NET 平台嘅程式語言，兼容到 xBase。X# 起喺 Roslyn 上面，Roslyn 係當前 Microsoft C# 同埋 Visual Basic .NET 編譯器背後嘅開源架構。
X10

**X10** 係 IBM 喺 Thomas J. Watson 研究中心開發嘅一隻程式語言，係 DARPA 嘅高生產力計算系統 (HPCS) 計劃資助嘅高效、易用、可靠計算系統 (PERCS) 項目嘅一部分。
XHarbour

**xHarbour** 係一個免費嘅多平台擴展 Clipper 編譯器，提供多個圖形終端 (GT)，包括控制台驅動程式、GUI 同埋混合控制台/GUI。
Karl Weierstrass

**Karl Weierstrass**（，），係德國數學家。佢被譽為「現代分析之父」。

佢冇喺大學攞到學位就退咗學，但經過佢研究數學，佢最終攞到名譽博士學位，獲得喺柏林嘅大學教席。

佢對數學嘅貢獻良多，包括定義連續函數、證明中間點定理同Bolzano-Weierstrass 定理等等。

## 參攷
海宴

**海宴**喺廣東省江門市西南面，係台山嘅一個沿海鎮，叫**海宴鎮**，舊稱**海晏**。同下川島隔海相望，臨近汶村同廣海。
XL (程式語言)

**XL**係一隻程式語言，程式設計員有得重新配置嘅語法同埋語義。編譯器插件可以幫語言加新功能。一組基本插件令佢變做一隻相對標準嘅命令式語言。
Xojo

**Xojo** 程式語言由德克薩斯州奧斯汀嘅 Xojo Inc. 開發同埋商業銷售，用喺針對 macOS、Microsoft Windows、Linux、iOS、網絡同埋 Raspberry Pi 嘅軟件開發。Xojo 係專有軟件。
XOTcl

**XOTcl** 係由 Gustaf Neumann 同埋 Uwe Zdun 整嘅程式語言，佢係物件導向嘅。佢係 MIT OTcl 嘅衍生產品。

## 外部連結

* XOTcl Homepage - Extended Object Tcl
㶲

**㶲**（）係熱力學嘅能量參數。

## 㶲減
㶲減通常用I。I = T_0 S_{\mathrm{gen}}

### 㶲效
收㶲E_{\mathrm{x,u}}耗㶲E_{\mathrm{x,p}}之比曰：\eta_{\mathrm{e_x}} = \frac{E_{\mathrm{x,u}}}{E_{\mathrm{x,p}}}

## 熱量㶲
熱T_0系統T > T_0熱量㶲叫：E_{\mathrm{x,Q}} = \int_{1}^{2} (1-\frac{T_0}{T})\delta Q = Q - T_0\int_{1}^{2}\frac{\delta Q}{T}=Q - T_0 \Delta S。

## 冷量㶲
熱T_0系統T ，吸Q_c者冷量㶲叫：E_{\mathrm{x,Q_c}} = \int_{1}^{2} (\frac{T_0}{T}-1)\delta Q = T_0 \Delta S - Q_c

## 能㶲
任意態封閉系統p、T、V、U、S到平衡p_0、T_0、V_0、U_0、S_0能㶲最大有用功叫：E_{\mathrm{x,U}} = W_{\mathrm{u,max}} = U -U_0 - T_0 ( S - S_0 ) + p_0 ( V - V_0)

能㶲叫：A_{\mathrm{n,U}} = U- E_{\mathrm{x,U}} = U_0 + T_0 ( S - S_0 ) - p_0 ( V - V_0)

## 焓㶲
A_{\mathrm{n,H}} =  H - E_{\mathrm{x,H}} = H_0 + T_0 ( S - S_0 ) 

## 睇埋
* 焓
* 潛熱
時事一周

《**時事一周**》（英文：**Newsweek (Cantonese)**）係英國BBC嘅粵語直播播音節目，1993年開始播，播出時間係英國時間逢禮拜六12:00-13:00（東八區時間20:00-21:00），回顧返過去一個禮拜嘅世界大事。節目喺2022年11月5號播出最後一集，理由係「BBC World Service 架構重組」。

## 參考
*經歷廿九載 BBC粵語節目《時事一周》昨起正式停播

## 出面網頁
*BBC News中文：時事一周
IEEE 1394

**IEEE 1394**，又叫做**火線**（英文：**FireWire**），係由Apple發明嘅高速傳送介面，IEEE 1394係Apple發明，亦都有其他製造商攞到生產權。「火線」係Apple嘅商標，所以其他生產商整IEEE 1394嗰陣，會用另一個名。
澳門四季酒店

**澳門四季酒店**（現今英文名：**Four Seasons Hotel Macao**；起初英文名：**Four Seasons Hotel Macau, Cotai Strip**［簡稱：**Four Seasons Hotel Macau**］）位於澳門路氹填海區，家陣房間數目為408，晌2008年8月28號開幕；**御匾豪園**（英文：**Paiza Mansions**）部分則於2009年7月落成；四季名薈起喺澳門四季酒店隔籬。

「澳門四季酒店」起初被用作包含百利沙（娛樂場）嘅物業之統稱，後來金沙中國喺嗰度旁邊起咗其它嘢，將整個建築群嘅統稱改為「澳門百利宮」，首者嘅定位變成尾者嘅主要部件。
## 幸事
*2017年澳門環保酒店獎得主——金獎
*2020年澳門環保酒店獎得主——金獎
*2023《福布斯旅遊指南》——五星推薦
*2023年澳門環保酒店獎得主——金獎
*2024《福布斯旅遊指南》——五星推薦
*2025《福布斯旅遊指南》——五星推薦

## 慘事
响2015年4月3號，37歲大陸男商人吳繼盛，喺澳門四季酒店嘅公用按摩池之中，意外噉俾池底嘅回水口吮實軀幹，搞到浸死咗。

响2018年3月5號，有個45歲姓黎嘅大陸男工人，喺澳門四季酒店嘅冷氣機房之內離奇暴斃。

响2022年2月24號，有個59歲姓趙嘅大陸男商人，喺澳門四季酒店嘅租用客房入面放火——俾自動灑水器撲熄咗，佢跟住去警司處自首。

## 參考

## 呤時
* 澳门豪华酒店 | 澳门四季酒店
類: 酒店
品牌忠誠度

**品牌忠誠度**（）係指客對一隻牌子嘅一種正面觀感。如果話一個客對隻牌子「忠心」，個客會傾向持續噉買隻牌子嘅產品，好多時就算隻產品質素唔高都照買，亦冇咁易一見到第隻牌子提供更優質嘅產品就「跳槽」。做親營銷嘅人，通常都想啲客對自己間公司嘅產品有高嘅品牌忠誠度。

## 睇埋
*習慣
*信賴
Fit馬偵察隊

《**Fit馬偵察隊**》（）係香港MakerVille製作嘅資訊節目，由香港賽馬會贊助，陳安立、何洛瑤、徐㴓喬主持，2022年11月6號到11月13號逢禮拜日 23:30－00:00 喺香港電視娛樂ViuTV播。節目會介紹一啲同香港賽馬會有關係嘅資訊。

## 每集一覽

## 出面網頁
*ViuTV：Fit馬偵察隊
兜轉卡塔爾

《**兜轉卡塔爾**》（，前名《**兜番轉卡塔爾**》）係香港MakerVille製作嘅遊埠節目，由陳安立、羅允芝主持，2022年11月14號到11月18號禮拜一到五 23:00-23:30 喺香港電視娛樂ViuTV播。節目介紹2022年FIFA世界盃主辦國卡塔爾。

## 每集一覽

## 出面網頁
*ViuTV：兜轉卡塔爾

## 電視節目變遷
ERROR自爆96小時

《**ERROR自爆96小時**》（）係香港MakerVille製作嘅真人騷節目，由ERROR主持，2022年11月13號到27號逢禮拜日 20:30-21:30 喺香港電視娛樂ViuTV播。節目內容係ERROR喺架遊艇上面一齊生活四日三夜。

## 每集一覽

## 節目調動
*2022年11月27號：由於配合FIFA世界盃直播安排，20:15-20:45改播《新聞報道》，所以改到20:45-21:45播。

## 出面網頁
*ViuTV：ERROR自爆96小時

## 電視節目變遷
香港總商會

**香港總商會**（，簡稱**總商會**/**西商會**），喺1861年成立，係香港史上最悠久、規模最龐大同埋最有影響力嘅商界非牟利組織。响創會嗰陣，成員有62家，而家會員機構超過4,000家，包括跨國公司、香港本地公司同埋中資機構。

類:香港商會
莊寶

**莊寶**（，，祖籍福建，馬來西亞生意人，香港明輝發展有限公司創辦人兼前主席，喺香港經營地產同珠寶業，2008年獲馬來西亞政府封為拿督。近年佢因為三個亞女都做咗藝人，而三個女有時都被稱為「拿督女」，而得到一啲知名度。

## 背景
莊寶1959年喺馬來西亞High School Kelang畢業，1956年至1957年喺澳洲入讀寄宿學校 All Saints' College，之後1958年至1963年喺新南威爾士大學修讀建築學學士學位，1985年去到香港發展個人事業，同年創立明輝發展有限公司（IHD Holdings，中國光大控股有限公司（）前身）。

## 屋企
* 配偶：
** 大女莊鍶敏（，前藝名莊思敏、莊嘉文）
** 大子莊順勝（） 
** 二女莊思華（，前藝名莊寧）
** 三女莊思明（，前藝名莊晴）
## 爭議

### 虧空公款被判監禁
莊寶喺1985年曾經因為虧空公款，幫自己收購逾60%明輝集團股權，去到1994年被高等法院判定要賠償3.3億元畀已經改名嘅光大控股兼入獄4年。

## 參考


類:馬來西亞生意人
類:新南威爾士大學舊生
類:祖籍福建
開方2

**開方2**（，通常寫\sqrt2）係一個正實數，佢自己乘自己係 2。佢係一個無理數、代數數。

## 睇埋
* ISO 216
古德哈特定律

**古德哈特定律**（參見）係由英國經濟學家查理斯·古德哈特响一九七五年提出嘅定律。呢條定律講以下嘅現象：任何觀察到嘅統計規律，一旦有人施以壓力要用佢嚟做操控嘅目的，都傾向會倒冧。

初頭嗰時，古德哈特定律淨係用响經濟學度，尤其係同貨幣相關嘅研究。不過打後嘅研究（例子可以睇坎布定律）表明，類似古德哈特定律噉嘅現象响第啲社科領域度都可以見到。

## 概論

抽象啲噉講，呢條定律係噉嘅：
*是但攞個指標 X，X 本來可以攞嚟衡量決策者想量度嘅某樣嘢（叫呢樣嘢做 Y）－即係 X 同 Y 之間有統計關係；
*不過，一旦負責制定政策嘅人想透過操作 X 嚟預測或者控制 Y，就實會令周圍嘅人特登操縱 X 嚟達到自己目的，搞到 X 唔再能夠有效噉預測 Y。

舉個具體例子：家陣有間企業嘅 CEO 想間企業做嘢有效率啲（做嘢效率 = 想量度嘅嘢 Y），佢
*請人返嚟同佢啲員工做問卷調查，量度啲員工嘅工作滿足感，發現工作滿足感能夠顯著噉預測啲員工做嘢有幾快手，啲員工愈有滿足感，做起嘢上嚟就愈快手；
*於是個 CEO 就決定要用工作滿足感分數（X）做衡量 Y 嘅指標（決策），但佢手下嗰啲中層管理人員一聽到呢個政策，就個個都想令自己個部門望落效率高啲，叫自己手下啲員工填問卷嗰陣特登填高啲嘅滿足感分數（啲人操縱 X），最後搞到啲問卷上面嘅工作滿足感分數唔再反映到啲員工做嘢有幾快手（X 唔再預測到 Y）。

古德哈特定律講嘅現象，喺經濟學同管理學（兩者都成日會諗「點制定政策」嘅問題）上都引起咗唔少工作者同學者嘅關注。

## 廣義

經驗表明，好似古德哈特定律噉嘅現象，仲可以廣義化到去商學以外嘅領域度。

例如坎布定律（）等嘅研究，就有喺教育上發現類似古德哈特定律講嘅現象：
*想像家陣有位教育家設計咗個選擇題測驗，個測驗嘅分數（X）能夠有效噉測量啲學生嘅數學能力（Y）；
*佢公佈咗個測驗之後，個測驗就廣泛噉畀大學攞嚟做收生方面嘅決策（政策），不過啲人話咁快就開始諗方法攻略個測驗－出現「啲老師喺度教學生點樣估邊個答案啱，而唔係教學生真係明啲知識」噉嘅現象（啲人操縱 X），最後搞到個測驗變到冇咁能夠量度學生嘅實際能力（X 唔再預測到 Y）。

## 睇埋

*玩弄制度：想像有個系統（例如一套法律），個系統嘅設計者設吓咗拃規則，啲規則原意係想保護個系統嘅，但有部份嘅人利用呢啲規則嚟令自己嘅利益最大化，呢啲人做嘅嘢就係玩弄制度；例子有上述提到嘅「啲中層管理為咗令自己部門望落有效率啲（追求自己利益），叫自己手下特登喺問卷度填好睇嘅分數，等啲高層以為佢啲手下效率高（利用規則）」噉嘅情況，啲中層管理做緊嘅嘢，就係玩弄制度。
*指標執著：一種响二〇一〇年代後期開始有人提起嘅現象，吸引咗唔少管理工作者關注；有學者指，管理者往往會想用某啲指標衡量「自己組織係咪順利噉達到緊目的」呢樣嘢－例如有間企業要行套新嘅營銷策略，就用「行咗新策略以嚟，多咗幾多新客」做指標衡量套新策略有幾成功；學者一般覺得「有明確嘅衡量指標」呢點無可厚非，但佢哋又發現，有唔少管理者會變到好執著於「個指標要達到理想數值」，同時又忽略咗第啲重要嘢－例如想像間企業一味淨係掛住引新客，大幅改嗮自己產品啲賣點，搞到好多舊客唔開心，而喪失舊客造成嘅損失，仲大過爭到新客帶嚟嘅新利潤，最後搞到整體利潤跌咗。
*金融
*過適

## 引咗

## 拎
* 論指標同指標執著嘅暴政，Towards Data Science
坎布定律

（）係社會科學上嘅一條「定律」，指：

## 睇埋
*古德哈特定律
*決策
## 拎
*On the tyranny of metrics and metric fixation. *Towards Data Science*.
國際象棋開局

**國際象棋開局**（），或者就咁叫**開局**（opening），係一盤國際象棋嘅對局入面三個階段嘅第一個，另外兩個分別係中局（middle game）同殘局（end game）。好多嘅開局行法都有專有嘅名，好似係西西里防禦、西班牙開局、Colle 系統咁。The Oxford Companion to Chess 呢本書入面列咗 1,327 個有名嘅開局同變著，但其實除此之外仲有好多或常見或罕見嘅唔同開局。

## 開局命名方法

### 地名
有好多開局嘅名係地方名嚟，呢個地方可以係推廣呢個開局嘅棋手嘅國籍，例如英格蘭開局、西班牙開局、法蘭西防禦等等，亦都可以係一啲用呢種開局嘅名局發生嘅地點，例子有維也納、柏林、Wilkes-Barre等等。

### 人名

### 描述

### 奇怪名

### 後綴
你，好不好？

《**你，好不好？**》係台灣歌手周興哲於2016年7月22號發行嘅歌曲，華劇《遺憾拼圖》嘅片尾曲。

## 制作
《你，好不好？》由周興哲及吳易緯作詞，周興哲作曲、陳建騏編曲。

## 出面網頁
*Eric周興哲《你，好不好？ How Have You Been?》Official Music Video《遺憾拼圖》片尾曲
*你好唔好 歌詞 （唔得有人提出版權聲明）
I like Dreamin'

《**I like Dreamin**'》係香港歌手張國榮響1977年發行嘅第一張英文細碟，由寶麗多發行。

## 介紹
呢張細碟係香港歌手張國榮嘅出道作，亦係佢唯一一張英文專輯兼且九吋細碟。

## 曲目
行為改變理論

**行為改變理論**係心理學上一啲嘗試解釋「人嘅行為點解會改變」嘅理論。

## 睇埋
*學習
*習慣
鄧沅筠

**鄧沅筠**（，）係香港女模特兒、歌手同埋演員，隸屬種星堂。

## 演出
### 電視劇（[[ViuTV]]）
*2024年：《十七年命運週期》 飾 Miss Chan

### 音樂劇
*2022年：《流浪與遷徙》

### 微電影
*2022年：《還是你最好》 飾演 Tina

### 廣告
*2022年：邦民日本財務

## 出面網頁
*
*
凱基商業銀行

**凱基商業銀行股份有限公司**（金融機構代號：809）簡稱**凱基銀行**、**凱基商銀**，係臺灣中型商業銀行，隸屬於旗下，依家境內有53間分行。

## 出面網頁

* 凱基銀行

類:臺灣嘅銀行
趙敏通

**趙敏通**，香港藝人，2002年無綫電視藝員訓練班（第十六期）畢業。

## 部分演出作品

* 2008年：《少年四大名捕》，《法證先鋒II》
* 2009年：《烈火雄心3》
* 2010年：《囧探查過界》
* 2011年：《仁心解碼》（2008年拍攝）
* 2011年：《法證先鋒III》

## 事件
佢喺2010年8月喺竹園醉酒駕駛，之後拒絕進行酒精測試，又唔出示身份證同駕駛執照而被捕，之後喺觀塘法院承認未有提供呼氣樣本罪，被判罰四千元同停牌九月。

## 外部連結

* 

## 參考
江玉珠

**江玉珠**，前香港麗的電視藝人，馬來西亞商人莊寶嘅老婆，佢三個女莊鍶敏、莊思華同埋莊思明都係藝人。

## 參考
Beluga (YouTuber)

**Beluga**係一個美國YouTuber，喺佢嘅channel上面，Beluga主要上載同Discord相關嘅短影片或迷因影片，透過帶住人類笑容嘅貓而吸引用戶。

## 頻道
Beluga喺2018年發布一張貓有甜美笑容嘅圖片，形容為「polite cat」，之後好快俾人製作成表情包。用戶亦創作唔少搞笑Discord短劇同埋迷因影片，而佢每隔兩三日就上載一段影片。佢嘅YouTube頻道短短7個月內已經有超過700萬人訂閱，成為YouTube史上增長最快嘅頻道。佢亦同時發行一系列商品。不過呢個情況同時引起人質疑點解佢可以喺短時間內吸引大量網民訂閱。而呢個YouTuber本身亦有另一個頻道“Explore Lucid Dreaming”，有100萬人訂閱。

貓圖像原本來源來自叫做Polite cat嘅Instagram戶口，作者表示自己有兩隻貓，分別叫做Olli同Yin Yin。不過追隨者數目同Beluga相差非常遠。2022年11月，Instagram戶口只有44萬人follow。

## 參考

## 出面網頁
*
*
*
玩弄制度

**玩弄制度**（）係一種人類行為。想像一個系統（例如法律），個系統有拃規則，啲規則原意係想保護個系統嘅，但有部份嘅人利用呢啲規則嚟令自己嘅利益最大化，呢啲人做嘅嘢就係玩弄制度。

## 睇埋
*古德哈特定律
*坎布定律

## 引述
蒲進

**蒲進**（Raven Po，），原名**蒲茗藍**，香港男演員、歌手，前無綫電視、亞洲電視合約藝員，1997年第十二期無綫電視藝員訓練班出身。 佢擅長於模仿劉德華嘅歌聲。 2013年1月，他因為缺席亞視指定嘅培訓課程而遭解僱。 2018年以特約演員身份回歸無綫電視拍攝劇集。

## 參考
留聲

《**留聲**》（），係2022年第六屆香港兒童國際電影節上映嘅港產片。

## 劇情簡介
十歲嘅光仔面對讀書壓力同覺得爸爸媽媽錫妹妹多過錫佢，令佢唔開心。嫲嫲過身之後，光仔經常失眠，望住天空，覺得自己係個被忘記嘅星球。佢周圍嘅聲音係幻聽？幻覺？定係幻想？佢唔敢問亦唔敢講。有一日光仔唔見咗，光仔爸爸媽媽係一個錄音公仔留低嘅聲音線索，得知個佢嘅內心宇宙……。

## 演員表
*黃梓樂 飾 光仔
*羅莃荋 飾 光仔妹妹
*陳宇琛 飾 光仔爸爸
*蔣祖曼 飾 光仔媽媽
*鮑起靜 飾 光仔嫲嫲

## 獎項
*2022年法國康城世界影展：最佳家庭/兒童電影、最佳年輕男演員、最佳長片女導演
*2022年美國洛杉磯獨立短片獎：每月最佳外語片、最佳兒童短片白金獎、最佳兒童/年輕男演員白金獎
*2022年美國加州KIDS家庭電影節：最佳亞洲電影

## 出面網頁
*第六屆香港兒童國際電影節 - 留聲
2019年加拿大聯邦大選

**2019年加拿大聯邦大選**（，；正式稱為**第43屆[[加拿大]]大選**）喺2019年10月21號舉行，選出第43屆加拿大國會下議院嘅338名議員。總理賈斯汀·杜魯多喺當年9月11號請示總督朱莉·帕耶特解散國會，觸發這次大選；選舉日期根據《加拿大選舉法令》而定。贏取2015年聯邦大選後上台執政嘅加拿大自由黨喺這場大選中試圖保着多數政府姿態。另外兩個主要政黨就由2017年就任嘅黨魁帶領參選：官方反對黨保守黨同下議院第三大黨新民主黨分別由安德魯·謝爾同埋駔勉誠領導。

結果顯示，自由黨得票同議席雖然減少，但仍然能夠繼續執政，但需要籌組少數政府或者聯合政府。

選舉後，特魯多拒絕咗聯合政府選項，佢嘅新內閣喺2019年11月20號宣誓就職。

去到2022年11月，加拿大有媒體報導，呢次選舉受到中國共產黨嘅干預，但未能證實大選結果有冇被影響。

## 參考

類:加拿大選舉
類:加拿大史
類:2019年選舉
是愛、是緣

《**是愛、是緣**》（）係香港歌手黎明嘅第三張粵語錄音室專輯，呢隻唱片由陳永明監製，1991年6月5號由寶麗金發行，專輯擁有四白金銷量，仲獲得IFPI香港唱片銷量大獎嘅全年銷量冠軍大獎。

## 曲目

## 幕後團隊
*鍵琴：盧東尼（曲目1、6－8、10）、鮑比達（曲目2、5）、唐奕聰（曲目3、4）、周啟生（曲目9）
*結他：蘇德華（曲目1、2、5－8）、鄧建明（曲目3、4）
*低音結他：林志宏（曲目1、3、4、7）
*鼓：陳偉強（曲目1、7）
*口琴：Dave Packer（曲目1）
*色士風：Dick Lee（曲目3、6）
*電子樂器：盧東尼（曲目1、6－8、10）、鮑比達（曲目2、5）、唐奕聰（曲目3、4）、周啟生（曲目9）
*和音：張偉文（曲目1－7、9、10）、陳美鳳（曲目1－3、7、10）、譚錫禧（曲目1－7、9、10）、李小梅（曲目1－10）、曹潔敏（曲目4－6、8、9）、雷有曜（曲目8）、雷有輝（曲目8）
*插圖：Jessie Tang
*統籌：Anthony E. Hui
*設計：The Communicator
*設計概念、美術指導：William Szeto
*攝影：Jonny Koo
*混音：陳永明 
*錄音：歐丁球、龐維濱、Philip Kwok、吳子良、何漢明、Temple Ho、陳永明

## 流行榜成績

## 獎項
*無綫電視1991年度勁歌金曲季選——第二季得獎歌曲〈對不起，我愛你〉
*無綫電視1991年度勁歌金曲季選——第三季得獎歌曲〈Oh﹗夜〉
*無綫電視1991年度十大勁歌金曲頒獎典禮——十大勁歌金曲獎〈對不起，我愛你〉
*香港電台1991年度十大中文金曲頒獎音樂會——十大中文金曲獎〈對不起，我愛你〉
*IFPI香港唱片銷量大獎——最高銷量廣東唱片

## 參考

## 出面網頁
*
搖籃曲 (卑南族南王民謠)

《**搖籃曲**》係臺灣卑南族南王民謠，填詞同作曲係佚名。

## 歌詞意思

## 翻唱
*紀曉君

## 參考資料
南王部落

**南王部落**（，即**普悠瑪部落**）係一個喺臺東縣臺東市南王里嘅臺灣原住民族部落，約略範圍西北至卑南山、東至臺東線鐵道、南至太平溪左岸堤防。該部落係卑南族「卑南八社」之一，入面仲保有大獵祭、少年年祭（舊稱猴祭）、巫師祭、婦女除草完工祭、海祭（小米收穫祭）等祭典，係卑南文化保留最完整嘅部落之一。

## 參考資料
許素瑩

**許素瑩**（），香港女演員，曾經喺1984年憑電影《半邊人》入面嘅角色阿瑩入圍香港電影金像獎最佳女主角同最佳新人兩項提名，不過無攞獎。

## 參考資料
利玉娟

**利玉娟**，前香港演員，曾經喺1987年憑電影《美國心》入面嘅角色阿娟獲提名香港電影金像獎最佳女主角同最佳新人，最後獲得最佳新人獎。

## 參考資料
梁仲恆

**梁仲恆**（）係香港男演員，曾經喺2022年憑電影《媽媽的神奇小子》入面嘅飾演蘇樺偉入圍第40屆香港電影金像獎最佳男主角兼最佳新演員。2025年佢喺舞台劇《餐廳》嘅演出赢咗第33屆香港舞台劇獎最佳男配角（悲劇/正劇)。

## 簡歷
梁仲恆中學讀香港培正中學，2016年喺香港演藝學院戲劇學院一級榮譽畢業（主修表演），之後加入中英劇團做全職演員。
## 演出
### 電影
*2018年：《大師兄》飾演 6B班同學	
*2019年：《家和萬事驚》飾演 板間房睇樓男
*2021年：《媽媽的神奇小子》飾演 蘇樺偉
*2023年：《白日之下》飾演 亮
*2024年：《不是你不愛你》 飾演 大強
*2024年：《臨時械劫》 飾演 魚佬
*2024年：《填詞L》 飾演 簡老闆
*2024年：《從今以後》 飾演 Victor
*拍緊：《面試特攻隊》

### 電視劇（港台電視）
*2017年：《獅子山下2017—孤島》
### 電視劇（ViuTV）
*2025年：《哪一天我們會紅》 飾 Kimchi後援會Admin
*2025年：《存酒人》 飾 Steven（第7集）
*未播：《IT狗2.0》 飾 Kelvin

### 舞台劇
*2023年：《飯戲攻心》（舞台劇版） 飾演 陳禮（電影版由張繼聰飾演）

## 攷

## 出面網頁
*

類:香港培正中學舊生
黃斌

**黃斌**，前香港演員，曾經喺1988年憑電影《人民英雄》入面嘅飾演歪仔一角入圍香港電影金像獎最佳男配角。
## 部分演出
1998年：強姦2制服誘惑
露比 (演員)

**露比**，原名**張醒超**，係前香港演員，曾經喺2000年憑電影《細路祥》入面嘅飾演David一角入圍香港電影金像獎最佳男配角。
林凱玲

**林凱玲**係前香港女演員，曾經喺1985年憑電影《唐朝豪放女》入面嘅飾演綠翹一角入圍香港電影金像獎最佳女配角。
一味傍身 世界通行

《**一味傍身 世界通行**》（）係一套由好好制作製作嘅煮食節目，由潘藝桐同黃靜藍聯同四位大廚李偉強、葉世昌、陳超平、李安生一齊輪流主持。節目由2020年10月31號到12月30號，逢禮拜一到五 20:30-21:00，喺香港奇妙電視有限公司嘅HOY TV首播。節目主持會煮出香港特色嘅菜式。

## 每集一覽

## 註

## 出面網頁
* 一味傍身 世界通行– 網上重溫 – HOY TV（免費電視77台）
*好好制作YouTube頻道：一味傍身 世界通行
曹雪芬

**曹雪芬**，係香港作曲家同音樂製作人。

## 作曲作品
*《愛與誠》
*《純真傳說》

## 編曲作品
*《飄流教室》

## 參考資料
陳婉麗

**陳婉麗**，前香港演員，曾經喺1986年憑電影《女人風情話》入面嘅飾演綠翹一角入圍香港電影金像獎最佳女配角。
李殿馨

**李殿馨**（**Lee Din-Hing**）係香港女演員，1986年憑電影《》入面嘅飾演李玉琴（福貴人）一角入圍香港電影金像獎最佳女配角。
## 出面網頁
*
李殿朗

**李殿朗**，前香港演員，曾經喺1986年憑電影《火龍》入面嘅飾演婉容一角入圍香港電影金像獎最佳女配角。
文希蓮

**文希蓮**，前香港演員，曾經喺1991年憑電影《愛在別鄉的季節》入面嘅飾演阿珍一角入圍香港電影金像獎最佳女配角。
馮蔚蘅

**馮蔚蘅**，前香港演員，曾經喺1995年憑電影《我和春天有個約會》入面嘅飾演阿珍一角入圍香港電影金像獎最佳女配角。
譚國政

**譚國政**（，）係香港作曲人同編曲人，曾擔任唱片監製同埋演唱會監製，1990年代至2000年代較常同郭富城、湯寶如仲有草蜢合作。

## 參考來源

## 出面網頁
*香港電台第二台《守下留情》譚國政訪問（1） 
*香港電台第二台《守下留情》譚國政訪問（2） 
*香港電台第二台《守下留情》譚國政訪問（3） 
*香港電台第二台《守下留情》譚國政訪問（4）
*香港電台第二台《守下留情》譚國政訪問（5）
呢嚿嘢

或者可以係指：
*粵文裏面嘅常見指示詞，喺日常用語入面指一嚿同講嘢嗰個人接近嘅物體；
*電腦編程上嘅一種功能。
聲生不息·寶島季

《**聲生不息·寶島季**》（官方英文名：**Infinity and Beyond 2023**）喺2023年3月17號播出嘅節目，《聲生不息系列》第二季。

呢季節目有臺灣同中國大陸兩邊歌手分做兩隊。

呢季節目香港無綫電視冇份參與製作，但仍有安排播出，播出時間係2023年4月1號到5月13號逢禮拜六20:30-21:45喺翡翠台播，5月20號、5月27號改做逢禮拜六21:30-22:30播，6月10號、6月17號改做逢禮拜六22:00-23:00播，最後一集6月24號又恢復返禮拜六20:30-21:45播。

## 嘉賓名單

* 那英隊：那英、華晨宇、魏如萱、馬嘉祺
* 張信哲隊：張信哲、張韶涵、張杰、楊宗緯、莫文蔚

### 特邀嘉賓
初亮相︰胡德夫、動力火車

第一次公演︰陳立農、夏日入侵企劃、陳卓璇、艾怡良、陳粒、壞特、郭靜、趙傳

第二次公演︰陳立農、艾怡良、于文文、李艾薇、周菲戈、蔡旻佑、齊豫、黃麗玲

第三次公演︰于文文、李艾薇、周興哲、韋禮安、裘德、檀健次、楊乃文、萬芳

第四次公演︰周興哲、裘德、范逸臣、竇靖童、姚曉棠、畢雯珺、鄭智化、辛曉琪

## 節目內容
### 第一期
第一期，喺北京時間2023年2月8號錄製、2023年3月17號首播。

### 第一輪
#### 第二期
第二期，喺北京時間2023年2月28號錄製、2023年3月24號播出。

#### 第三期
第三期，喺北京時間2023年2月28號錄製、2023年3月31號播出。

### 第二輪

#### 第四期
第四期，喺北京時間2023年3月13號錄製、2023年4月7號播出。

#### 第五期
第五期，喺北京時間2023年3月13號錄製、2023年4月14號播出。

### 第三輪
#### 第六期
第六期，喺北京時間2023年3月28號錄製、2023年4月21號播出。

#### 第七期
第七期，喺北京時間2023年3月28號錄製、2023年4月29號播出。

### 第四輪
#### 第八期
第八期，喺北京時間2023年4月11號錄製、2023年5月6號播出。

#### 第九期
第九期，喺北京時間2023年4月11號錄製、2023年5月13號播出。

### 第五輪

#### 第十期
第十期，喺北京時間2023年4月25號錄製、2023年5月20號播出。

#### 第十一期
第十一期，喺北京時間2023年4月25號錄製、2023年5月27號播出。

### 總決賽
第十二期，喺北京時間2023年5月17號錄製、2023年6月3號播出。

## 參考資料

## 出面網頁
*
*聲生不息 寶島季 | TVB 無綫電視
細輕仔

**細仔**，原題**輕仔同佢亞媽**，德文童謠，一八六〇年出版，一個先生作歌詞，當時德國尚未統一，眾邦林立。歌詞取材自一八三五年嘅一首詩，叫**認人**。本身歌詞三段，後人改詞，有二段版，有一段版。又本身故仔歌，再變唱遊歌。第三段，唱遊歌又有佢變化。原詞註腳嘅 ｢調寄**去遠嘅嗰度**｣，指嘅其實係十八世紀德法兩地間嘅一首獵歌嘅頭一句，佢嘅曲調有唔少歌改詞用，但係由於細輕仔變到好流行，好多時用佢名代表。

故仔第一段，話細輕仔年少離家，聞盪天下。出門時，細輕仔興高采烈，亞媽就喊晒咁。第二段細輕仔出去見過世面，過咗唔知幾年，都變大輕仔，樣都唔同晒，想返屋企。第三段，亞輕返家鄉，掂行掂過無人識佢。家姐細妹睇樣都唔知。然而亞媽一認就知亞仔返來。

一九〇〇年左近，德國就好興敎細蚊依支歌，幼稚園有敎，家教亦敎。就此有其他地方版本。支曲世界各地都出名，之不過有啲地方歌詞改到九唔搭八，面目全非。英文改寫到講扒艇，重有講雀講蠅。希伯萊文改講幼稚園。日文伊沢修二經英文傳入支曲，引入時話西班牙歌，至今有唔少日本歌書寫話西班牙。後尾野村秋足改做蝶蝶，講蝶飛，部份有歌頌日王，戰後一九四七年改詞去除，題改用平假名。韓文改自日文，都講蝶。中文有個版本小蜜蜂，講蜜蜂勤力，然而同名都幾個版本，何況又有其他名版本。同一種文都唔同改詞。香港戰後教育署出版小學生歌集，寫咗詞叫五月歌，雖則話德國民歌，都同原詞無關。就咁，道道甚至人人叫法不一。
\relative c'' { \set Score.tempoHideNote = ##t \tempo 4 = 128
        g4 e4 e2 | f4 d4 d2 | c4 d4 e4 f4 | g4 g4 g2|
        g4 e4 e4 e4 | f4 d4 d4 d4 | c4 e4 g4 g4 | e4 e4 e2 |
        d4 d4 d4 d4 | d4 e4 f2 | e4 e4 e4 e4 | e4 f4 g2 |
        g4 e4 e4 e4| f4 d4 d2| c4 e4 g4 g4 | e4 e4 e2 \bar "|."}
常見曲式咁。之不過並非唯一變化。

## 文
德文名 ，廣東音似輕申解。德文為屈折語，字變形就化字義。（類似粵拼：haan1 si̷4）本同英文  一樣，至終化自希伯萊文 （類似粵拼：jou6 haa6 naan1），｢上帝係慈悲嘅｣ 咁解。而字尾 -chen 就為屈折，將字義化細，但係亦都將原字變音（Hans 變 Häns，類似粵拼：hen1 si̷4）。亞輕細咗就即廣東話輕仔，而  就解細，即係細輕仔。

## 攷
查理大學人文學院

**查理大學人文學院**（捷克文：Fakulta humanitních studií, FHS UK），本來叫**教育基礎學院**（Institut základů vzdělanosti, IZV），係布拉格查理大學嘅人文學院，校址喺布拉格八區一帶，學科繁多，包括文學、史學、哲學、社會科學等等。
四面夏娃

係一部實驗手法濃厚嘅另類商業片，由吳君如自資製作電影，同時以唔同身份擔任四段故事嘅女主角，分別為〈白金龍〉、〈食風贊嬌〉、〈無色無相〉、〈愛情遊戲〉。
## 參考
城市研究

（）係指對城市發展嘅學術研究，包括好似科學噉觀察啲城市點樣隨時間變化，不過又會包埋一啲應用性質嘅工作，例如用研究得到嘅知識支援城市規劃上嘅決策呀噉。

## 睇埋
*城市規劃
*經濟學
*社會學

## 攷
日本社會黨

**日本社會黨**係以前日本嘅一個政黨，簡稱「**社會**」或者「**社黨**」。主要行社會主義，由於社會黨長期喺日本政壇處於下風，所以又被叫做「萬年在野黨」。到1996年，當時嘅黨委員長村山富市將社會黨改組做社民黨。

## 黨史
日本社會黨喺1945年11月2號成立，前身可以追溯到戰前偏向左翼嘅社會大眾黨（社大黨）。創立之初，社會黨嘅派系相當複雜，包括戰前日本社會主義嘅三種路線：右派嘅社民系、中間派嘅日勞系同左派嘅日無系，為後來不斷糾纏社會黨嘅黨爭埋咗伏筆。

1947年，社會黨喺呢年嘅眾議院選舉贏到最多議席，同民主黨、國民協同黨籌組聯合政府，社會黨嘅委員長片山哲成為首相，不過內閣入面各政黨有唔少對政策理念上嘅衝突，黨內又出現路線之爭，結果片山內閣一年都未夠就倒台，之後由民主黨嘅蘆田均接任首相，社會黨繼續留喺內閣，並且有一啲屬於社會黨左派嘅人入閣，不過冇幾耐，蘆田內閣就因為昭和電工事件落台，政權又落入吉田茂手上，社會黨就一直到1993年先至再重新上台。

1949年眾議院選舉，社會黨慘敗，連前首相片山哲都輸咗，社會黨喺1949年4月開大會，就喺呢次會議入面，左右兩派就為咗路線問題炒大鑊，右派認為社會黨應該要行「大眾政黨」路線，而左派就覺得要行「階級政黨」路線，最後兩派人喺1950年分裂，到1955年兩派人為咗應對保守派嘅民主黨同自由黨合併，先至重新合併。

1959年，當時嘅日本首相岸信介推動《美日安保條約》續約，引起民眾反對，結果展開咗連續兩年嘅安保鬥爭，不過《美日安保條約》最後都係續到約。而社會黨黨內嘅路線紛爭喺嗰時都冇停到，以片山哲、西尾末廣等人為首嘅右派因為支持《美日安保條約》，喺1960年安保條約成功續約之後就退出社會黨，另立民主社會黨（民社黨），到1960年10月12號，上任社會黨委員長僅僅半年嘅淺沼稻次郎喺東京做選舉演講嗰時畀極右翼青年山口二矢刺殺而死。

1960年代，社會黨嘅得票率大概維持喺30%左右，但到1969年嘅眾議院選舉，社會黨突然少咗三分之一嘅議席，得票率跌到得返20%左右。原因可能係社會黨冇對中國嘅文化大革命、蘇聯入侵捷克斯洛伐克（布拉格之春）呢啲重要問題表態（當時社會黨暗啞底接受緊蘇聯資助），而內部原因就係社會黨開始出現原教旨主義傾向，令佢哋嘅論說得唔到喺戰後快速成長嘅中產階級支持，加上社會黨嘅基層組織薄弱，長期依賴工會組織日本勞動組合總評議會（總評），令到原本會因為勞工階級增加同都市化受惠嘅社會黨，支持度竟然停滯不前，甚至倒退。

1970年代初期，社會黨靠住同共產黨合作（革新統一），黨勢開始有返啲起色，又贏到唔少地方上嘅選舉，不過後來兩黨開始不和，社會黨轉而希望同民社黨、公明黨合作嘅「社公民路線」，亦代表社會黨開始向右轉。

1986年，委員長石橋政嗣因為選舉大敗落台，選出土井多賀子做委員長，係日本主要政黨當中第一個女黨魁。憑著土井犀利嘅問政風格，以及因為執政黨設立消費稅同瑞可利分餅仔醜聞嘅因素，1989年嘅參議院選舉，社會黨大勝，喺改選嘅議席當中贏到45席，第一次多過自民黨嘅36席，自民黨亦都冇咗參議院嘅控制權，時稱「土井旋風」。呢次選舉畀咗在野陣營好大鼓舞，認為日本政壇嘅風向開始會有啲轉變。1990年眾議院選舉，社會黨贏到136席，亦都有可觀嘅增幅，不過呢次自民黨都仍然保住過半數，政權交替失敗，而社會黨議席嘅增幅主要來自其他在野黨。1990年，波斯灣戰爭爆發，日本政府當時打算派自衛隊去參戰，但係社會黨話呢個行動係違反憲法第9條為由反對，但咁樣就令到公明、民社兩黨開始同社會黨疏離。到1991年嘅地方選舉，社會黨失利，土井多賀子落台，由田邊誠接任。

1993年，在野黨趁自民黨內鬥嚴重之際，以對當時首相宮澤喜一提出不信任動議，最後喺小澤一郎派系特登唔出現嘅情況下，議案通過咗。跟住自民黨內要求政治改革嘅人紛紛另組新黨，結果喺眾議院選舉入面，在野黨終於成為多數，55年體制瓦解。不過社會黨喺呢次選舉並唔完全係贏家，社會黨喺選前有136席，但係呢次就得返70席，席次大跌一半，相反自民黨重比選舉前多咗1席。選舉後，社會黨為首嘅聯盟為咗招攬日本新黨同新黨先驅兩個右派細黨，將首相大位讓出畀細川護熙，組成八黨聯合政府，實現自1955年以嚟第一次政黨輪替，土井多賀子就出任眾議院議長。

細川內閣因為政治改革、將消費稅改為國民福祉稅、以及細川個人牽涉佐川急便事件等事件，喺唔夠一年就倒台。社會黨內部對選區制度改革有唔同意見，做成分裂。之後羽田孜接掌政權，初時社會黨都支持羽田組閣，但係八黨聯盟中嘅六黨——排除社會黨同新黨先驅，組成一個新嘅議會黨團「改新」，社會黨深感自己被孤立，決定退出聯合政權。之後自民黨嘅總裁河野洋平向社會黨同新黨先驅招手，表示願意將首相職位畀社會黨做，1994年6月，社會黨宣佈同幾十年嘅老對手——自民黨合組聯合政府，委員長村山富市成為首相。佢上台之後，一改社會黨多年嘅立場，承認美日安保、維持核能發電、繼續保持自衛隊，同以往社會黨嘅政見南轅北轍，已經得失好多社會黨嘅擁躉，後來阪神大地震救災反應太遲，東京地鐵沙林毒氣事件都令政府民望大跌。1996年1月，村山富市辭相，但社會黨繼續留喺政府。同月，社會黨改組成為社民黨，結束社會黨51年歷史。

## 選舉成績
### 眾議院

## 註

## 睇埋
* 社會民主黨
* 立憲民主黨
可穿戴技術

（）係指一啲設計嚟預咗畀人戴喺身上嘅科技產品。

可穿戴技術嘅簡單例子有手錶。喺廿一世紀初，人機互動（HCI）等嘅領域好興研究「點樣設計可穿戴產品，用嚟監察戴住件產品嗰個人嘅行為同第啲數據」。

## 睇埋
*人機互動
*感應器
香雞扒

**香雞扒**（）又叫**香雞排**，係臺灣夜市知名小食之一。佢嘅作法即係將雞胸肉去骨，用刀拍鬆；然之後加上醬料醃味，就可以擺入油鑊炸熟。撈起之後落少少胡椒粉就算完成。

## 睇埋
*炸雞
*鹽酥雞
*雞扒
魑魅魍魎 (卡通片)

**魑魅魍魎**，日本卡通片集，新銳動畫製作，高松信司監製，經電視廣播，放喺二〇二二年七月到九月。主要有東京電視台。

故仔歸入搞笑，畫風似畀細蚊睇。有十二集，一集講兩節故仔，節節有地獄為題。場景描繪以鎌倉周圍同一帶海岸，以及江之島電鐡線。主要場景為住宅，住有鬼神氏一家，有三姊妹，而亞媽去咗外國。大女打工，兼代母職，打理家頭細務。二女美術大學學生，好錢財。三女中學生，背住家人，上網經營網主身分。

地獄派出使者，要化人間為地獄。使者有十二手下，叫魑魅魍魎，圓圓一團咁款怪物，有角，外表可愛，池咪咁叫。有隻先上人間，潛入鬼神宅，畀三女發現。夠晒得意，一家收留。然而魑魅魍魎一聽地獄字眼，就會招引同伴，十二隻連同使者齊齊到人間。三女按魑魅魍魎日文平假名，頭三音似廣東音池咪魔稱呼。佢哋隻隻唔同，按樣各有叫法。而使者就因佢叫地獄來使者，一家叫佢地獄生。使者有上司，使者叫佢地獄先輩。地獄生就住喺鬼神家儲物櫃，做人間大本營，然而要交租同做家務。佢話就要化人間為地獄，然而受三姊妹感化，常感幸福，唔點即極，不過同時受上司電話追問，又要做啲嘢。然而人間日常都好地獄，之後就講如此種種，至終說服上司。

除咗廣播之外，亦有網上一輯漫畫。

廣播期二〇二二年八月，同江之島電鐵合作，車箱以本作為題材粉飾。

## 攷

## 出面網頁
* 官方網站
今夜妳會不會來

《**今夜妳會不會來**》係香港歌手黎明嘅第一張國語錄音室專輯，呢隻唱片由周治平監製，1991年7月2號由寶麗金發行，專輯喺臺灣推出三日已獲得雙白金銷量（十萬張以上），黎明憑住主打歌〈今夜妳會不會來〉首次登上《金曲龍虎榜》嘅冠軍位置。

## 曲目

## 幕後團隊
*結他：江建民
*和音：薛忠銘、黃卓穎、黃慶元、黃秀偵
*混音：薛忠銘、鍾國泰
*母帶處理：葉垂青
*錄音：Ronnie、王偉明、王廣武、鍾國泰、黃欽勝
*設計：吳建羲、鄭絢仁
*抄寫：鄭淑妃
*攝影：陳福堂

## 參考

## 出面網頁
*
指標執著

**指標執著**（參見 ）係响二零一零年代後期開始有商學工作者討論嘅現象，吸引咗唔少管理工作者關注。指標執著個諗頭如下：喺實際工作上，管理者通常都梗會想搵一啲指標，衡量自己係咪順利達到目的；譬如依家有某間企業要落新廣告，於是就選擇以**新廣告吸引到幾多新客**做指標，衡量新廣告有幾成功；喺呢啲情況下，有唔少管理者都會過度執著個指標要去到某啲理想數值，忽略咗另一啲重要嘅嘢，例如想像該企業淨係掛住吸引新客，改晒自己產品原有嘅賣點，令到好多舊客唔開心，而若果喪失舊客造成嘅損失，大過爭到新客帶嚟嘅得益，整體利潤依然會跌。

## 基本概念

## 睇埋
*複雜系統
*管理
*決策

## 參攷
蔡耀昌

**蔡耀昌**（，），香港民監會發言人、支聯會副主席、真普選聯盟成員團體代表、做過民主動力執委，曾任沙田區區議員、民主黨中委。祖籍廣東深圳，中學時期開始參加社運，大學時期支援八九民運並參加「六四」鎮壓後嘅營救工作。1993年8月畀人沒收回鄉證，返唔到大陸直至2016年。政界暱稱「阿狗」或「狗哥」。

## 學歷
*保良局何壽南小學（1980年）
*保良局第一張永慶中學畢業（1985年）
*香港中文大學理學院數學系（1985-1991年，未能畢業）
*香港大學法律學學士（1997年）
*清華大學中國法律學士（第二學位）（2003年）

## 籌辦2003年「七一大遊行」

2003年7月1日，香港主權移交中國六週年，當年嘅七一大遊行，是八九民運以來最大規模的遊行示威，受到國際輿論重視。由於《香港基本法第二十三條》嘅立法程序，加上SARS事件導致香港社會好唔景氣，大量香港市民唔滿。遊行主題為「反對廿三，還政於民」，大會呼籲市民着黑衫參加遊行，以表達對政府嘅不滿。雖然當日香港天氣炎熱，但有大量人士參與遊行。主辦團體民間人權陣線（民陣）估計遊行人數超過50萬，而警方則就公佈當日截至下晝六點，由起點到終點之間共有35萬人。司徒華喺回憶錄中提到，佢收到消息，警方內部獲悉的遊行人數為67萬5千人。遊行所引發的七一效應，使政府停止對二十三條的立法程序，並使親建制派喺同年的2003年香港區議會選舉大敗。

路透社、美聯社、法新社、美國有線新聞網、英國廣播公司同埋德新社等等西方通訊社，圖文並茂報道香港嘅大遊行。美聯社形容，示威人士係「憤怒和憂慮的香港人」；路透社話：「示威者嚟自社會各階層，包括商人、退休人士，也有年輕夫婦推嬰兒車，同著名嘅民主派人士一起遊行」。

當年嘅蔡耀昌並非泛民重量級人物，擔任民陣的二十三條工作組召集人，事後回想，「嗰時覺得好大鑊，又唔知（沙士）幾時完，宣傳又難，加上23條去到法案審議階段，好技術性，冇人會理，但點都要堅持」。原來民怨已經喺沙士期間不斷升溫：「沙士前年輕人唔理政治，但沙士嗰時返唔到學，中學生、大學生因為冇嘢做，又開始有網上討論區，就開始留意時事。」 回看遊行，蔡耀昌認為當年50萬人上街，令特區政府撤回23條立法，向新一代年輕人證明，只要市民團結，和平遊行一樣可以成功：「7.1就係大家一齊做到一樣嘢，改變到政局。」

## 獲發回鄉證
蔡耀昌喺1993年8月陪同內地工運領袖韓東方返大陸期間，在廣州遭沒收回鄉證及遣返回港，此後便一直返唔到中國大陸，也未能成功重新申證，直至2016年12月17日，蔡畀中共當局發還回鄉證，這是因為中共早前透過幫港出聲的周融發佈消息，會向香港反對派人士發還回鄉證，畀人沒收或註銷回鄉證的民主派人士可獲「解凍」重新申請領證。他攞證後即日在羅湖過關再搭和諧號動車上廣州，又拍照留影，呢個係他23年以來再次踏足內地。佢坦言經過羅湖橋時「有點感觸」，堅稱日後「該做的事都會繼續」，如同埋內地維權人士見面等。在內地關口，佢感覺比其他人需時較長，過程約2分鐘，關員喺電腦輸入一啲資料，不過過程裏面關員沒有向佢提問。

## 投訴「黃店」歧視大陸客
2020年新型冠狀病毒肆虐期間，有食肆怕中國大陸傳染病毒，貼咗告示唔招待講普通話嘅顧客幫襯。身兼民主黨中委嘅社區組織協會幹事蔡耀昌，向平等機會委員會投訴食肆拒招待大陸人及香港新移民涉歧視，不過此舉引起民主黨內嘅爭議，蔡被指打壓「黃店」（立場支持民主派嘅商店）。蔡強調唔會收回食肆歧視中國人嘅言論，但明白到黨友喺地區工作上因其言論承受壓力，決定辭去民主黨中委職務，但唔會退黨。

## 連出去
梅廣釗

**梅廣釗**（）香港作曲家，音樂人。

梅廣釗爸爸是粵劇演員梅欣。1970年，梅廣釗喺香港華仁書院讀完預科。之後喺浸會大學傳理學系畢業。後來半工讀，喺香港音樂專科學校學過，喺香港大學攞到音樂碩士同博士學位。

梅廣釗係一名基督徒，2014年喺循道衛理堂接受浸禮。

## 部分公職

* 現任香港作曲家聯會主席
* 中國音樂家協會會員
* 中國文學藝術界聯合會香港會員總會會員
* 香港藝術發展局審批員(電影及媒體藝術/音樂)

## 參考
聖經和合本

《**聖經和合本**》（**Chinese Union Version**，簡稱**和合本**），喺1919年出版，係所有中文聖經譯本發行最多，係華人最普遍使用嘅《聖經》中文譯本。

## 歷史
19世紀，喺中國嘅外國差會都出版咗自己嘅中文《聖經》譯本，每個譯本喺用詞同翻譯原則上都有差別。傳教士憂心中國信徒面對多個譯本無所適從，希望有一本聯合譯本。當時好多人期望用淺白文言（淺文理）為聯合譯本嘅文體，因為既有《聖經》應有嘅典雅文氣，讀書人亦可以接納，又因為文字比較淺易，受過教育比較少嘅民眾都能夠睇得明。而且淺文理譯本亦唔會好似官話譯本受到方言差異所限制。

外國宣教士曾經嘗試推出統一嘅中文譯本。1858年出版嘅《委辦譯本》《新舊約全書》係首次聚集眾人嘅力量合作翻譯嘅成果。可惜由於當時每個差會嘅宣教士之間都有自己嘅期望，意見分歧，以致《委辦譯本》統一中文譯本嘅目的最終並未能夠達成。

1890年5月，四百幾位嚟自唔同國籍同宗派喺中國嘅傳教士，聚集喺上海商討中國傳教事工同彼此之間嘅合作，對聖經翻譯深表重視。大會通過按照「聖經唯一，譯本則三」嘅原則，成立三個委員會分別負責翻譯深文理、淺文理、官話三種譯本，以滿足唔同讀者群體嘅需求。大會議決以《英國修訂譯本》（Revised English Version）為三個譯本嘅藍本，若果有文中有差異就會参考《欽定本》（Authorized Version）作出選擇。《英國修訂譯本》所使用嘅希臘文同希伯來文係三個譯本嘅底本。

大英聖書公會、美國聖經公會、蘇格蘭聖經公會同意承擔翻譯費用，其中大英聖書公會喺整個翻譯計劃中，擔當主導角色。具體嘅翻譯工作由三個委員會分別進行，佢哋都選擇先翻譯《新約聖經》，然後先至翻譯《舊約聖經》。淺文理《和合本》新約喺1900年完成。深文理同官話《和合本》新約嘅翻譯工作都喺1906年結束。

1907年喺上海召開嘅傳教士大會一致決定終止淺文理呢個項目，只以文理同官話翻譯舊約聖經。淺文理新約聖經係三個翻譯計畫中最早完成嘅，喺1902年出版。好多人認為淺文理係三個翻譯項目中最重要嘅部分，能夠以優雅嘅文字令到廣泛人士接觸到聖經。呢個譯本嘅目的係要令到冇受過太多教育嘅讀者能夠睇得明或者聽得明經文嘅意思，但係譯者為咗要重現希臘文嘅思維，盡力模仿原文嘅語法，令到譯文難以明白。呢個譯本遇到最大嘅挫敗，最後失敗唔能夠完成，舊約聖經翻譯工作亦放棄進行。

《深文理和合譯本》翻譯委員會參考當時幾個重要嘅譯本，包括《委辦譯本》、裨治文、克陛存翻譯嘅版本（1863年），同高德譯嘅《新約聖經》。深文理翻譯工作開頭順利進行，喺1892年尾已經完成新約聖經嘅大部分初稿。隨後因為譯者休假，導致工作唔能夠有太多進展。深文理譯者之間對翻譯原則亦有唔同立場，對工作帶嚟唔少麻煩。湛約翰同韶潑堅持用直譯嘅方式翻譯，佢哋喺1897年以個人身分出版深文理新約聖經。翻譯委員會其他成員就傾向意譯，嘗試用通順嘅中文將原文嘅意思表達出嚟。1899年，喺湛約翰同韶潑相繼離世之後，翻譯委員會重組，其後譯經工作進行得相當順利。深文理新約聖經喺1906年完成，1907年出版。新舊約全書喺1919年面世。

## 翻譯要點
#使用淺白、流暢、有節奏嘅文體
#避免過分執著字面意思嘅弊病，語言應該符合中文嘅表達方式
#唔堅持以同一個中文字去翻譯同樣嘅希臘文或希伯來文詞彙
#少用罕見或意義唔清楚嘅詞彙

## 經卷同縮寫

## 睇埋
*聖經新標點和合本‎
*聖經和合本修訂版

## 參考
NET

NET可以係：

* 互聯網
* 朝日電視台，原英文名「Nihon Educational Television」

* Cloudflare，美國互聯網服務公司（股票代號：NET）
* 「以英語為母語的英語教師計劃」（Native-speaking English Teacher (NET) Scheme），香港教育政策
湘南

**湘南**，日本地名，並無確切範圍，約莫神奈川縣海邊，相模灣一帶，以相模川入海口為中心。呢帶可謂渡假勝地，沙灘好長。計市計町，至中心有五個，闊計涉及廿多個咁。

名有兩說，一話古相模國之南變成，相加水部。另一話中國湖南遠渡而來，或佛教，或生意人。源自室町時代，大磯開咗鴫立庵，至今有碑寫著盡**湘南**清絶地。湘南起自長沙國，瀟水湘江滙流成瀟湘，流入洞庭湖南。瀟湘同湖南，就取字成湘南。故此，大磯視為湘南發祥地，大磯町喺鴫立庵立碑寫明，湘南發祥之地大磯。隨住明治時代師從西洋，有泳灘概念，湘南亦由此發展起來。

中心五個，有藤澤市、茅崎市、平塚市、大磯町、二宮町。史上種種分野同構想，向東向西向北伸展，所以並無一定。如湘南市，如圏域，如湘南學區，如湘南村。而海岸就叫湘南海岸。

日本娛樂文藝作品，有唔少以湘南做舞臺，如湘南探偵物語、男兒當入樽咁。

## 攷
陳嘉文 (填詞人)

**陳嘉文**，係臺灣填詞人。

## 填詞作品
*《勇敢》
*《那女孩愛過我》

## 參考資料

## 出面網頁
*
台山市華僑中學

**台山市華僑中學**，簡稱**台山僑中**，係一間位於廣東省台山市台城鎮嘅高級中學，喺台山係僅次於台山一中嘅高中。
佑村

**佑村**係一條位於廣東省台山市海宴鎮南面嘅自然村，背靠雞籠山。隔籬臨近天主教村**坦安村**，村尾有水庫，種植業比較出名嘅係富貴竹。
鐸捐

**鐸捐**，音名，日本網上俗語兼蔑稱，指人行事輕率魯莽，唔用腦，無常識，帶畀他人麻煩。日本法庭判為侮蔑，匿名報告板，或會公開發佈者名稱同網址。新聞網站等唔會用。

日本話原寫**ドキュン**只屬擬聲，似廣東音鐸捐，本意鎗聲。後來又有**DQN**、**ドキュソ**、**DQ**等寫法，不過讀音都唔變，只讀鐸捐，唔會讀成表面寫法，唔會讀成英文字母。

佢出自朝日電視台節目，叫目擊！鐸捐，一九九四年到二〇〇二年。內裏參與者，有唔少無常識亂來。如十六歲結婚生兩件，廿歲離婚，卌歲上呢個節目。自此就成為呢類人稱呼。

個字用得好廣泛，例如指父母輕率亂改名。日本改名，可以唐字同再自行配音名。若然父母唔跟習慣，同仔女亂配，又或改得過於耀眼，好似叫王子，又或男仔聽落似女人名等等。喺日本可能會畀人取笑，學校會畀人蝦，後果或會好嚴重。

個節目由於二〇〇二年已結束，如同流行用語，會日漸消退，但未至於成為死語。

## 攷
台山春節煙花文藝晚會

**台山春節煙花文藝晚會**係一個農曆新年期間喺廣東台山台城街道舉辦嘅大型慶祝活動，民間亦俗稱**台城煙花表演**，主要以煙花表演為主，亦有文藝表演。多年來喺通濟公園（通濟電視塔）同埋體育廣場舉辦，民眾會喺地王廣場附近一帶觀賞。舉辦時間固定為農曆正月初二。自2015年開始地點改為新寧體育館，時間亦改為正月初一，之後一直保持到2019年停辦，後面七年冇再舉辦過。到咗2026年煙花匯演復活，日子迴歸年初二，位置去咗金星湖濕地公園。每年煙花表演都由台山廣播電視台現場直播。

## 參考

## 出面網頁
*2011年通濟公園煙花匯演片段（優酷網）
*2012年通濟公園煙花匯演片段（YouTube）
*2014年通濟公園煙花匯演片段（YouTube）
*2015年新寧體育館煙花匯演全過程（優酷網）
*2016年新寧體育館煙花匯演全過程（優酷網）
*2018年新寧體育館煙花匯演片段（最後一屆）（優酷網）
蔡英文 (學者)

**蔡英文**（），台灣男性政治學者，喺東海大學歷史系畢業，之後攞到英國約克大學政治學博士，喺中央研究院做嘢，主要研究領域係西方政治思想史。2019年10月10日因胃食道逆流復發肝肺感染過世。

## 主要著作
*《韓非的法治思想及其歷史意義》，文史哲出版社，1986年2月1日出版，ISBN 9789575473457。
*《政治實踐與公共空間——漢娜·鄂蘭的政治思想》，聯經出版公司，2002年1月15日出版，ISBN 9570823038。
*《主權國家與市民社會》，北京大學出版社，2006年10月1日出版，ISBN 7301105339。
*《當代政治思潮》，三民書局，2009年7月1日出版，ISBN 9789571452012。
*《從王權、專制到民主：西方民主思想的開展及其問題》，聯經出版公司，2015年12月4日，ISBN 9789570846515。

## 翻譯作品
*漢娜·鄂蘭著《帝國主義》（1982）
*昆廷·斯金納著《馬基維利》（1983）
*羅傑·斯克魯頓著《康德》（1984）
*雷蒙·阿隆著《知識分子的鴉片》（1990）
*何塞·奧特嘉·伊·加塞特著《羣眾的反叛》（1990）
*John Gray著《自由主義的兩種面貌》（2002）

## 誤認事件
由於學者蔡英文同埋中華民國總統蔡英文同名同姓，兼且都喺英國留過學，經常有人誤認。蔡英文當選總統後幾日嘅2016年1月19號，香港政論家林行止喺《信報財經新聞》發表專欄文章〈造潛艇怒海不揚波 睜鳳目保兩岸相安〉，話蔡英文喺英國留學期間翻譯過英國政治學者Q. Skinner嘅《馬基維利》一書，「對馬基維利那套為達目的不擇手段的學說，曾譯有關專著的蔡英文總統必然深有會心，那讓她成為一位不易對付──比歷任民選（國民黨和民進黨）總統更難對付的台灣政治領袖」。冇幾耐《亞洲週刊》指出林行止撈亂咗兩位蔡英文，嗰本書其實係男性學者「蔡英文先生」譯嘅。2016年12月，蔡英文著作《從王權、專制到民主：西方民主思想的開展及其問題》（2015年12月出版）攞到第5屆中央研究院人文及社會科學學術性專書獎。佢喺頒獎典禮上笑稱，呢本冷門嘅學術著作竟然喺出版3個月內就再版，佢相信係因為大部分讀者都誤認咗佢係另一位蔡英文。

## 參考


## 出面網頁
* 蔡英文的中央研究院人文社會科學研究中心專頁
DQN

**DQN**可以指：

*美國火車站Du Quoin嘅代號。
*印度火車站Dhanera嘅代號。
*鐸捐，日本俗語蔑稱。
奇名

**奇名**，起人名來唔按傳統習慣，或改太威，或眨意，聽起來奇特，怪怪地之類，總之**怪名**。有時會招人取笑，淪為笑柄，甚至畀人洽，出來做事受阻。英文形容依類名不幸。為避免問題，有啲地方對起名有所限制，或喺成年前細路可以改個名。

唐字而言，同音字有另外意思，或帶貶意。又有啲用外地人名，神佛名，作品人物名，創意名，招牌名。日本而言，唐字可自配讀音，有亦會創意奇名由來。

一般而言，父母同仔女起名，都避免過於奇特，然而總有例外。就日本而言，二十世紀九十年代中期，奇名就有多咗，顯出父母過於滿足自己，而且無教養。有必要當事人亦可自己改名。

有時未必特登起奇名，純粹地方唔同，習俗唔同。甲地無禁忌，去到乙地就怪怪。

西洋名好多都同基督教有關，聖人名、天使名、先知名等都屬正常，並唔奇特；不過喺英文圈亦有創意名，但係通常只限於奇特拼法（有時真係創意名，有時只係父母唔識串個名，串錯咗），或者用單隻字母做名。

## 攷
Watoto 教會

**Watoto教會**，前身係**坎帕拉五旬節教會**，係東非一間以英語聚會嘅社區教堂，總部設於烏干達坎帕拉。Watoto喺斯華希里文嘅意思係細路。

## Watoto嘅由來
喺1988年，Gary Skinner喺一個叫Rakai個嘅小鎮上，遇上殘酷嘅現實，見到烏干達人民飽受苦困，腐敗同殘暴嘅政權令人民身陷戰禍，無休止嘅殺戮，導致接近一百萬人死亡。令佢唔能夠坐視不理。佢同年輕嘅屋企人喺八年前嚟到以暴力同貧窮見稱嘅烏干達。佢哋喺首都坎帕拉建立咗一間教會，相信上帝會使用教會幫助呢個城市甚至全國重燃希望。

## 睇埋
* Watoto兒童合唱團
* Watoto關懷兒童事工

## 出面網頁
*教會 - Watoto Asia
聖經新標點和合本

**聖經新標點和合本**（，縮寫：**CUNP** 或 **CUVNP**）喺1988年出版，由聯合聖經公會組織聖經學者、翻譯顧問同編輯人員，以《聖經和合本》為基礎，用現代中文標點符號格式修訂。《新標點和合本》喺用語同文體上基本冇改動。目前香港聖經公會銷售嘅中文聖經，主要亦係以《新標點和合本》同《和合本修訂版》為主。1988年《新標點和合本》同1919年《和合本》嘅關係，就好似1769年《欽定版聖經》同1611年《欽定版聖經》，前者更新咗拼寫同標點，令到格式同現代一致。

## 特點
*主要以現代通用嘅標點符號代替《和合本》「凡例」所使用嘅舊標點符號；
*原經文係詩體裁就用詩體排法；
*新舊約用詞盡量統一，並使用現代通用字，例如用「夠」，唔用「彀」；用「才」，唔用「纔」等；
*使用更適合嘅人名，例如以「呂便」代替「流便」、「該撒」改為「凱撒」等；
*使用現今通用嘅地名，例如：羅馬書 15:23「士班雅」改為「西班牙」、創世記 15:18「伯拉大河」改為「幼發拉底河」等；
*代名詞嘅第三人稱，按照情況分為男性用「他」，女性用「她」，動物用「牠」，事物用「它」，令讀者更易分別；
*喺經文中有大細地名或地名同人名連埋一齊嘅時候，喺少數地方加個「的」字，以免混淆（例如：「猶大伯利恆」改為「猶大的伯利恆」）；
*小標題有平行經文章節，方便讀者參考。

## 睇埋
*聖經和合本修訂版

## 參考
自監督式學習

**自監督式學習**（）係機械學習嘅一隻分椏，係一種中間形式介於監督式學習同非監督式學習嘅。自監督式學習涉及一種自主式學習，使到人工神經網絡做協助而嘸需要啲人類預先分類好嘅樣本數據。首先，隻網絡會面對一隻pretext任務，相對容易解決同評估嘅，但需要對數據有高水平嘅語義理解，解決佢反過來有助於解決另一隻下游任務。雖然第一步主要係基於啲偽標籤，啲透過轉換原始數據嚟生成嘅，但實際分類過程可以透過監督式或者非監督式學習來進行。背後嘅惗法畀pretext任務嘅係，解決隻相對簡單尐嘅問題會初始化啲權重畀神經網絡，令到隻模型得用喺其他啲應用。近排自監督式學習體現出嘅成果幾有前途吓，並已得到實際應用喺處理圖像、影片同音頻當中，着Facebook等用喺自動嘅語音識別裏頭。

## 區別戥其他種機械學習
自監督式學習屬監督式學習嘅範圍，因為目的畀種途徑都係生成分類好嘅輸出跟啲輸入來，之不過冇明顯用到帶標籤嘅輸入輸出孖。相反，相關性、數據裏頭𤗈有嘅中繼資料或者存在喺輸入裏頭嘅領域知識得到隱式、自動噉提取跟數據出。然後啲訊息，啲生成跟數據本身嘅就着攞嚟做分類。

之但係，自監督式學習都類似非監督式學習，因為佢嘸使明確指定任何標籤喺啲做例子嘅數據裏頭。但相較非監督式學習，實際嘅學習過程並冇憑藉固有嘅數據結構。

監督式學習同非監督式學習嘅結合喊做半監督式學習，裏頭只有一部分仔學習資料得到標記。之相較自監督式學習都有好大嘸同，因為後者嘸需要任何明確嘅標籤。

## 應用
自監督式學習佢效率高過監督式學習好多，尤其係喺樣本數據攞嚟學習嘅係好少嘅情景下。種情況下，種方法有可能克服到傳統機械學習嘅局限性並開拓出新嘅應用領域。自監督式學習特別啱自動處理圖像、語音同影片。例如，Facebook 開發了一種自監督式演算法帶有 wav2vec 嘅來執行自動語音識別，其中使到兩隻深度卷積神經網絡係相互構建嘅。Google 開發嘅 BERT 模型着用嚟譬如等理解上下文畀啲嘢檢索查詢嘅理解得好多尐。另外，OpenAi 研究出一種喊做 GPT-3 嘅自回歸語言模型使喺處理自然語言嘅，可以攞來翻譯文本或者回答問題等。現有嘅方法似聚類、降維或者推薦系統之類都可以得到改進憑自監督式學習。具體嘅應用例有自動駕駛 、機械人手術或者單目內窺鏡檢查。

## 軟件

* Lightly - 開源 Python 庫畀自監督式學習畀圖像
* OpenSelfSup - 工具箱同排行榜畀監督式學習
* VISSL - 一隻組件庫，帶有拓展得、模塊化得與及擴展得嘅組件嘅，畀自監督式學習畀圖像

## 讀埋
* Lan, Zhenzhong ; Chen, Mingda ; Goodman, Sebastian ; Gimpel, Kevin ; Sharma, Piyush ; Soricut, Radu: *ALBERT: A Lite BERT for Self-supervised Learning of Language Representations.* 26. September 2019
* Afouras, Triantafyllos ; Owens, Andrew ; Chung, Joon Son ; Zisserman, Andrew: *Self-Supervised Learning of Audio-Visual Objects from Video.* 10. August 2020
* *Multi-Task Self-Supervised Visual Learning*. 2017. 

## 考
形式證明

**形式證明**係邏輯同數學上嘅一個概念。**形式化噉證明 X** 意思係指用一串長度有限嘅命題，當中每條命題都係公理、假設或者可以由打前嘅命題度推理出嚟，再用呢串命題推理出 X，從而帶出「如果上面嗰拃命題成立，X 都實會成立」噉嘅宣稱。

## 睇埋
*數學證明

## 引咗
爛仔

**爛仔**，又叫**飛仔**、**流氓**，通常係指經常搞事、唔講道理、靠威脅、恐嚇等手段得到利益嘅人。流氓舊時指冇工返嘅露宿者，後嚟專係指唔去學校上堂、做啲對社會有害事情嘅人。

## 出面網面
*關於流氓的一些粵語詞彙
寵物小精靈系列 (遊戲)

**寵物小精靈遊戲**係指寵物小精靈系列包含嘅電子遊戲作品。

寵物小精靈遊戲以怪獸育成遊戲為主，不過都有唔少例外。

## 主要嘅諗頭

據講寵物小精靈嘅創作諗頭係嚟自昆蟲採集。田尻智細個嗰陣鍾意捉昆蟲，後來佢諗出嚟嘅呢個系列同昆蟲採集有幾個相似嘅地方：
#玩嗰個人嘅目標包括採集嗮全部嘅目標生物（分別指昆蟲同寵物小精靈）；
#飼養同照顧自己捉咗嗰啲生物；
#訓練自己手持嘅生物去同其他玩家嘅生物打交（捉昆蟲嘅人好多時會攞自己嘅公甲蟲嚟同同好嘅公甲蟲摔角）。

收集、育成、同戰鬥基本上就係寵物小精靈遊戲嘅全部。呢三個主題喺遊戲以外嘅寵物小精靈產品都睇得到。例如寵物小精靈動漫就成日都強調做主角嗰個訓練員用愛心嚟養育自己嘅精靈，用友情嘅力量令佢哋變得更加強大。

### 精靈球同捉精靈

喺寵物小精靈系列嘅架空世界入面，人類用佢哋嘅先進科技發明咗一種叫「精靈球」嘅架生。精靈球一般都係得手掌咁大（雖然喺唔同嘅動漫系列入面，精靈球嘅大細唔多一致），但係就連身長五米以上嘅精靈都裝得落。一般精靈訓練員想捉一隻野生精靈嗰陣都會將個精靈球掟向隻精靈度，個波會將隻精靈吸入去。如果嗰隻精靈掙脫唔到個波，咁佢就會變成屬於嗰個訓練員嘅。訓練員通常都會將佢哋嘅手持精靈放喺自己嘅精靈球入面隨身帶住，要打交或者用隻精靈做啲咩嘢嗰陣（好似係個訓練員想隻精靈孭佢游水過河）就會掟個精靈球嚟放隻精靈出嚟。但係精靈就算畀人捉住咗都唔一定會聽主人話，喺遊戲同動漫入面間唔中就見到有精靈因為某啲原因（好似係唔老黎佢個主人）而唔聽主人嘅命令。

### 育成同進化
當戰鬥經驗累積到咁上下或者係達到某啲條件，寵物小精靈重會學識新嘅技能，甚至「進化」做更加好打嘅品種 － 雖然呢個系列裏面嗰啲所謂嘅「進化」講實就似昆蟲嘅「變態」多啲 － 係隻精靈嘅身體突然間好快咁變做新嘅形態。但係可能因為 Game Freak 覺得「變態」又可以解做「咸濕佬」，唔好聽，所以唔咁嗌。

### 冒險同戰鬥
照遊戲同動漫嚟睇嘅話，寵物小精靈嘅世界分做好多個唔同嘅「地區」。好多細路喺十零歲嗰陣就會有人送隻精靈畀佢哋，等佢哋有能力喺自己嘅地區度旅行同做訓練員。遊戲同動漫嘅主角多數都係咁。個區入面有好多野生精靈畀佢哋捉，重有好多其他訓練員會同佢哋比拼。多數地區都有叫做「道館首領」（日文：ジムリーダー；發音：Jimuriidaa）同「四天王」（日文平假名：してんのう；發音：Shitennou）嘅訓練員。道館首領似乎係主要負責教打交嘅技巧同提高區入面嘅訓練員嘅水平，而四天王基本上就係區入面嘅訓練員嘅精英。佢哋都明顯好打過一般嘅訓練員好多。遊戲同動漫嘅主角都會挑戰呢啲強手嚟提升自己嘅水平（同埋過關）。通常砌低咗四天王就可以挑戰喺嗰個區入面無人能敵嘅最強訓練員 － 總冠軍（日文：リーグ優勝者；發音：Riigu yuushousha）。打嬴咗就順理成章變做新嘅總冠軍。

### 精靈圖鑑
遊戲同動漫嘅主角多數都會喺佢哋旅程開始嗰陣撞到研究寵物小精靈嘅博士。呢啲博士會送一樣叫做「精靈圖鑑」（日文：ポケモンずかん；發音：Pokemon zukan）嘅架生畀主角。呢件架生會自動咁紀錄個主角撞過同捉過嘅精靈，重會話畀主角知呢啲品種嘅習性同出沒地點之類嘅資料，係對訓練員嚟講好重要嘅工具。

## 睇埋
*寵物小精靈競技
邏輯語義學

（）係邏輯學同語義學嘅一門，研究點樣詮釋形式化（似邏輯語言嘅）自然語言。

## 睇埋
*語義
句法 (邏輯)

邏輯學上講嘅（）係一套指定「邏輯上嘅符號可以以咩方式結合，組成命題」嘅系統。

## 睇埋
*句法
象 (童謠)

**象**，日本童謠。一九五一年，酒田冨治請詩人石田道雄作詞，用筆名真都道雄發表。次年一九五二年酒田冨治譜成曲，二拍進行曲風版本。之後一九五三年，佐藤義美請團伊磨再譜曲，三拍版本，後來日本好流行，唱到皆知巷聞。趣聞話同蕭頌降B大調交響曲第三樂章有啲似。

歌詞似個短故，有兩段對答。第一段，有個同象仔講。象呀象呀，鼻好長喎。象回。係呀，亞媽都咁長。第二段，有個同象仔講。象呀象呀，你中意邊個。象回。你都知啦，我中意亞媽。

按詩人咁解，話象鼻咁長，喺其他動物眼中為異類。一般來睇，咁問似取笑佢鼻長。然而幼象唔覺得恥，反而話同亞媽一樣。佢好中意亞媽，亦以同亞媽一樣咁而開心，身為象為榮。

詩人鄉下，周南市德山動物園有碑有歌詞。

## 攷
寵物小精靈 朱／紫

**寵物小精靈 朱／紫**（）係 2022年11月18號出嘅兩隻寵物小精靈遊戲，係寵物小精靈第九代嘅起始。

朱／紫係寵物小精靈系列史上第一隻開放世界作品。
美積士

**美積士**，日本男聲合唱團之一，或歌唱組合，一九五八年建團。建團四人，鹿島武臣、玉田元康、西脇久夫同大町正人，都原屬早稻田大學合唱團成員。二〇一一年，大町正人死，二〇一三年，吉田秀行補上。二〇二一年，西脇久夫死，三人繼續。

日文表記**ボニージャックス**，相對於英文**BONNY JACKS**。

出道前，由監制小島正雄要求佢四人，要累積夠百支曲先畀出道。一年間，佢哋一齊住，自煮自力，一日練歌八粒鐘。

歌路好廣，世界各地歌都唱，過五千支歌，有**歌之傳導師**之稱。一般歌有，民謠、爵士樂、童謠、軍歌、廣告歌、電視歌、電台歌、公司歌、宿舍歌，包羅萬有。

三度參加紅白歌唱大賽，有唔少日本出名歌曲。

二〇二二年九月廿一號，所屬新西北企業，向東京地方裁判所申請破產。

## 攷
犬巡查

**犬巡查**，日本童謠。佐藤義美作詞，大中恩作曲。日本細路唱到耳熟能詳。初初一九六〇年見於兒童雜誌，兒書十月號。

雜誌日本表字**いぬの　おまわりさん**，而日本歌註冊就寫**犬のおまわりさん**。一九六八年佐藤義美死，由此支歌多人知。

歌仔有兩段，講貓仔迷路，一段犬巡查問佢名又唔知，屋企地埗又唔知。貓就喊出聲，狗就好困惑出聲。二段問鴉又唔知，雀又唔知。就咁貓又喊出聲，狗又困惑出聲。

寫貓仔迷路，中尾彰畫咗鄕村田野迷路圖，並畫咗派出所，前面有狗做巡查，亦即日本差人一種，而貓仔喺側邊。圖中狗為牧羊犬，而貓仔無喊，唔似果詞咁。歌詞以題詩寫喺上方，下邊附有樂譜。

歌詞長過當時童謠好多。交稿之時，總編輯問改短啲好毋，佐藤義美斷然拒絕。

大中恩將原詞每次四聲貓狗叫，變成八聲猫狗叫，以配合曲譜。

## 攷
愛丁堡大學

**愛丁堡大學**（英文：University of Edinburgh，Edin.）係英國蘇格蘭愛丁堡一間研究型大學，1582年成立。大學依家有十個學院，學科繁多，包括法律、人文科學、社會科學等等。學校喺世界前列，亦都培養咗好多法律、政治同商界等等嘅社會名人。

## 出面網頁

*
上步站

**上步站**（；），規劃早期嗌過**橫滘站**（；），係廣州地鐵嘅車站，2020年11月26號開放，喺白雲區西槎路上步社區，近上步牌坊西邊。

## 結構
### 樓層
呢個站一共有2層樓嘅地下區域，其中地下1樓係站廳，有票務設施，客務中心同商鋪、安檢設施；地下2樓係嘅月台。佢雖然冇休息室，但係有廁所同母嬰室，都喺月台南邊。
#### 打掂

#### 打橫

### 站廳
呢個站嘅東邊係收費區，西邊係免費區通道。收費區入面有好多扶手電梯同樓梯、專用𨋢往返月台都得。

### 月台
呢個站有1個島式月台，喺西槎路近上步社區，近上步牌坊西邊嘅地底。

### 商舖同自助服務
呢個站得好少商舖，有便利舖。

另外，鵝掌坦站入面得好少自助服務設施畀乘客用，包括咗自動販賣機、自助便民雨遮；重有可以充羊城通、交水電費同交通嘅罰錢、查地鐵嘅路線、頭尾班車同埋地鐵嘅安全指引同畀乘客登記做廣州地鐵薈嘅會員嚟查獎分、換獎品嘅服務。 

### 出入口

呢個站夾埋有2個出入口，分別係C同D。

## 頭尾班車信息同配線圖

## 車站歷史
### 規劃
其實呢個站最先喺1997年嘅《廣州市城市快速軌道交通線網規劃研究（最終報告）》講嘅方案A入面嘅4號綫（唔係而家嘅）嘅車站，就喺而家呢度。但係喺2003年嘅規劃方案入面話，嗰時4號綫就改成而家嘅車站。之後就變成西延段嘅車站，就加入咗舊二號綫一分為二嘅工程入面，不過嗰時舊荔灣區近陳家祠一帶喺1997年受陳家祠站拆遷影響而令居民搬到同德圍一帶住而成聚集地。雖然2005年廣州電視台新聞頻道播出嘅《新聞日日睇》（而家係G4出動）批評到同德圍街坊「出行難」嘅問題，但呢個站淨得個講，嗰時攞咗最早期嘅確定規劃——淨去到文化公園為止。

隨後無耐，呢個站考慮解決同德圍一帶出行成日華山一條路嘅情況，而確定成爲北延段一部份，最後重定名做**上步站**，車站就喺而家上步牌坊附近。隨後規劃正式落實。

### 施工
*2020年3月31號，車站成功送電。
*2022年7月31號，車站正式三權移交。

### 開通
2020年11月26號，由於二期北延工程淨低部份正式開通，呢個站亦正式開放。

## 利用狀況
鵝掌坦站係主要畀上步社區啲居民同村民出入站同附近廠房返放工服務。雖然平時客流唔多，但係一到上落班高峰時，客流程度非常之火爆。

## 附近嘅建築同景區

## 註同攷

;註

;攷

## 上一站·下一站
Mikhail Matusovsky

**Mikhail Lvovich Matusovsky**（，）係蘇聯詩人。

## 參考資料

## 出面網頁

類:蘇聯作家
類:俄羅斯帝國人
Vasily Solovyov-Sedoi

**Vasily Pavlovich Solovyov-Sedoi**（；）係蘇俄古典作曲家同詞曲作家。

## 參考資料

## 出面網頁
邏輯真理

（）係邏輯學最基本嘅概念之一。

如果話一句陳述式係一句邏輯真理，意思即係話句嘢無論組成佢嗰啲命題係真定假，句陳述式都會係真。

## 睇埋
*真理
任葆琳

**任葆琳**（**Pauline Yam**，）係香港建制派人士，南區區議會香港仔選區前議員、前女演員、前模特兒，參加過1997年度香港小姐競選。

## 參選經歷
喺2015年香港區議會選舉，佢假扮獨立，隱瞞親中派立場，攞到1,936票，成功當選。

同埋2019年香港區議會選舉，因為親中派漠視民意堅持如期修訂逃犯條例，佢嘅佢選情大受影響，最終落敗。

## 出面網頁

## 參考來源


類:香港女演員
類:香港女模特兒

類:前南區區議員
吳啟新

**吳啟新**，香港親中派民建聯政治人物，曾經參與2019年香港區議會選舉但係落敗。
麥謝巧玲

**麥謝巧玲**（**Ada Mak**，）係香港親中派民建聯政治人物，2008年至2019年南區區議會華貴選區議員。

佢係聖文嘉中英文幼稚園校長，同埋香港教育學院幼師校友會主席。香港教育學院幼兒教育學士、香港浸會大學社會科學碩士、菲律賓太歷國立大學博士。

## 部分公職

* 香港島各界聯合會第七屆常務理事
* 香港教育學院幼師校友會主席

## 政治立場
佢係香港親中派成員，建議從細就要提倡國民教育。

## 參選經歷
喺2015年香港區議會選舉，佢攞到2,699票，成功當選。

2019年香港區議會選舉，因為親中派漠視民意堅持如期修訂逃犯條例，佢選情大受影響，但係落敗。

## 外部連結

* Facebook專頁

## 參考來源
張偉楠

**張偉楠**，香港親中派民建聯政治人物，2023年12月，再度參選區議會選舉，並順利當選南區西北區議員，得票11693票。

## 部分公職

* 南區分區委員會(南區西)委員
* 南區華富北關愛隊隊長

## 部分榮譽

* 2022年民政及青年事務局局長嘉許計劃 - 傑出社區服務人士

## 外部連結

* Facebook專頁
* 區議會官方網頁

## 參考

類:香港建制派人士
偉楠
蕭煒忠

**蕭煒忠**（），香港傳統親中派民建聯黨員、生意人、香港賽馬會資深馬主。香港馬主協會副會長。寶成系馬主

## 選舉經歷
响第6屆香港區議會選舉，佢參選薄扶林選區，但因為親中派漠視民意，堅持如期修訂逃犯條例，選情大受影響，佢輸畀司馬文。

## 部分公職

* 2023 - 2025 年度地區青年發展及公民教育委員會(南區)副主席
* 南區分區委員會(南區西)委員
* 民建聯第17屆執行委員
* 香港馬主協會副會長

## 部分榮譽

* 2022年民政及青年事務局局長嘉許計劃 - 傑出社區服務人士

## 參考來源


類:香港生意人
煒忠
HOY資訊台

**HOY資訊台**（）係香港有線寬頻開電視擁有嘅一條以粵語廣播為主嘅香港免費電視頻道，喺2022年11月21號正式啟播，頻道冧巴78，會用有線寬頻嘅固網同數碼大氣電波傳送畫面。

## 註
羅霄

**羅霄**（），香港建制陣營（傳統親中派）港島聯會員，創展控股有限公司董事。

## 部分公職

* 河北省政協委員
* 2023 - 2025 年度地區青年發展及公民教育委員會(南區)委員
* 香港各界文化促進會副主席
* 兩岸青年創新交流中心副主任，之後係執行主任
* 香港北京社團總會第一屆理事會理事

## 政治立場
佢係香港親中派嘅成員，曾經喺2015年2月向立法會提交意見書，支持北京未經諮詢或香港人同意，強行訂立限制特首選舉候選人嘅『831決定』，又反對擴大選舉委員會界別嘅選民基礎。

## 選舉經歷
响2019年香港區議會選舉，佢接替朱慶虹參選置富選區，但親中派因為逆民意支持逃犯條例修訂，選情大受影響，羅霄以1548票之差輸畀泛民主派林德和。

## 參考來源
陳富明

**陳富明**（Chan Fu Ming，），係香港親中派政治人，港島聯成員，前任南區區議會田灣選區議員（2004-2019年）。

## 選舉經歷
2004年11月21號，佢以苗華振議員助理身份參加補選，以1423票當選，之後三屆換屆選舉（2007、2011、2015年）亦成功冧莊。其中喺2015年，佢假扮獨立，隱瞞親中派立場，仲自動當選。

去到2019年第6屆香港區議會選舉，因為親中派漠視民意堅持如期修訂逃犯條例，選情大受影響，佢攞到2602票，不過民主派袁嘉蔚攞到4191票，以接近1600票之差連任失敗。

## 參考來源

類:前南區區議員
富明
陳榮恩

**陳榮恩**，香港親中派民建聯、工聯會政治人物。

## 參選經歷
喺2015年香港區議會選舉，佢攞到2190票，未能當選。

佢曾經參與2019年香港區議會選舉但係因為親中派漠視民意堅持如期修訂逃犯條例，選情大受影響而落敗。

2023年12月，陳榮恩再度參選區議會選舉，喺選舉委員會委員可以互相提名都唔當係利害衝突嘅制度下，佢終於成為南區東南區議員。

## 部分榮譽

* 2022年民政及青年事務局局長嘉許計劃 - 傑出社區服務人士

## 部分公職

* 南區分區委員會(南區東)委員

## 參考

類:香港建制派人士
類:陳氏
梁進 (區議員)

**梁進**，香港商界親中陣營自由黨黨員，响2019年香港區議會選舉參選南區區議會海灣選區，以1882票（得票率七成）打贏泛民主派丁偉良，成功喺黨友馮仕耕手上接棒。

喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下嘅2023年香港區議會選舉，梁進曾經以自由黨名義參選地區直選（南區東南），攞到5626票，成功當選。

梁進支持並透過關愛隊推廣北京未經諮詢或香港人同意，強行訂立嘅《港版國安法》。

## 部分公職

* 南區海灣關愛隊隊長

## 參考來源


類:南區區議員
李佩英

**李佩英**，香港親中派香港島各界聯合會政治人物。

## 參選經歷
喺2015年香港區議會選舉，佢假扮獨立，隱瞞親中派立場，攞到1,832票，成功當選。

曾經參與2019年香港區議會選舉但係因為親中派漠視民意，強行支持逃犯條例修訂而選情大受影響落敗。

## 參考
梁幸輝

**梁幸輝**，香港親中派政治人物，曾經係民建聯成員，曾參與2019年香港區議會選舉但係落敗。
許德亮

**許德亮**，香港傳統親中陣營工聯會會員（民協前成員），油尖旺區議會旺角西選區議員，由2004年做到依家。

## 選舉經歷
2003年，佢代表民協參選第2屆香港區議會選舉嘅旺角西選區，首次參選就以1,104票打贏時任區議員秦飛鵬，之後四屆亦喺同一選區成功冧莊。

喺2015年香港區議會選舉，佢自動當選。

## 部分公職
* 油尖旺區撲滅罪行委員會委員
## 參考來源
陳德立

**陳德立**，香港親中派西九新動力、九龍社團聯會政治人物，曾參與2019年香港區議會選舉但係落敗。
潘景和

**潘景和**（），香港建制陣營（傳統親中派）民建聯黨員。正職從事從事建築工程行業。

## 部分公職

* 油尖旺區分區委員會（油尖旺南）委員
* 民建聯第17屆執行委員

## 政治立場
佢係香港親中派人士，曾經以黑暴形容爭取民主同捍衛法治嘅香港反送中運動。

响第6屆香港區議會選舉，佢接替黨友孔昭華出選尖沙咀西選區，但因為親中派無視民意反對，堅持修訂逃犯條例，選情大受影響，結果佢同梁幸輝一齊輸畀泛民主派陳嘉朗。

喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下嘅2023年香港區議會選舉，潘景和曾經以民建聯名義參選地區委員會界別（油尖旺），攞到142票，成功當選。

## 參考來源
蔡少峰

**蔡少峰**，係香港民主建港協進聯盟政治人，油尖旺區議員。

喺2011年香港區議會選舉，蔡少峰以94票差距險勝民協秦寶山，取得大角咀南區議席。

喺2015年香港區議會選舉，以1608票成功連任大角咀南區議員。

喺2019年香港區議會選舉，親中派因為漠視民意，堅持修訂逃犯條例而選情大受影響，蔡少峰最終輸咗畀民主黨曾自鳴。

政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下嘅2023年香港區議會選舉，蔡少峰曾經以民建聯名義參選地區委員會界別（油尖旺），攞到167票，成功當選。
## 部分公職

* 油尖旺區分區委員會（油尖旺西）委員

## 參考來源
劉柏祺

**劉柏祺**，香港建制陣營（傳統親中派）民建聯黨員，油尖旺區議會大角咀北選區前任議員（2012-2019年）。
## 部分公職

* 油尖旺區分區委員會（油尖旺西）委員

## 參選經歷
喺2015年香港區議會選舉，佢攞到2,633票，成功當選。

响2019年香港區議會選舉，因為親中派漠視民意堅持如期修訂逃犯條例，選情大受影響，輸畀泛民主派李傲然，連任失敗。

喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下嘅2023年香港區議會選舉，劉柏祺曾經以民建聯名義參選地區委員會界別（油尖旺），攞到165票，成功當選。

## 參考來源

類:前油尖旺區議員
李思敏

**李思敏**，香港建制陣營（親中派）經民聯黨員，前任油尖旺區議會大南選區議員（2019年3月25號到同年12月31號）。

## 早年經歷
李思敏係喺一個基層家庭出世嘅，小學時加入咗少年警訊同埋學功夫。佢講話話，16歲嗰陣就去大南做義工，喺呢個區度長大同讀書。佢以前曾經就讀過中華基督教會基全小學同埋世界龍岡學校劉皇發中學。

李思敏中學時已開始教授武術，之後去香港專業教育學院讀運動管理，之後曾經被一間保安公司聘請，負責保護名人同埋教授警察機動部隊自衛技巧。儘管工資唔錯，但李思敏只做咗一個月就離職。
## 部分公職

* 香港武術教練公會委員
* 油尖旺區分區委員會（油尖旺北）委員
* 中國香港中國國術龍獅總會第十九屆執行委員會副主席/調查組成員

## 從政及選舉經歷
2019年3月24號，佢參加油尖旺區議會大南選區補選，以1343票打贏泛民主派李國權，成功繼承已故黨友莊永燦留低嘅議席，但到咗同年11月嘅第6屆選舉，親中派因為逆民意堅持支持修訂逃犯條例，選情大受影響，李思敏最終攞到2046票，但係對手李國權攞到2943票，以897票之差落選，連任失敗。

2023年12月，李思敏再度參選區議會選舉，喺選舉委員會委員可以互相提名都唔當係利害衝突嘅選舉制度下，終於成為油尖旺北區議員。

## 參考


類:香港經濟民生聯盟黨員
類:油尖旺區議員
黃舒明

**黃舒明**（），香港親中陣營經民聯、西九新動力成員、油尖旺區議會前任議員（2008-2019年）。

## 選舉經歷
喺2015年香港區議會選舉，佢攞到1,712票，成功當選。

响第6屆香港區議會選舉入面，佢喺旺角北選區力爭冧莊，但因為親中派漠視民意堅持如期修訂逃犯條例，選情大受影響，佢攞到2076票，但以85票之差輸畀泛民主派蕭德健，連任失敗。

## 部分公職

* 香港亞洲青年協會榮譽顧問

## 參考來源


類:香港經濟民生聯盟黨員
黃建新

**黃建新**可以係指：
*黃建新 (政治人物)：香港商界親中陣營經民聯黨員
*黃建新 (電影導演)：中國電影導演
仇振輝

**仇振輝**，香港建制陣營（親中派）元老級人馬，西九新動力、九龍社團聯會成員。

## 選舉經歷
喺2015年香港區議會選舉，佢自動當選。

2019年，响區議會選舉輸畀朱江瑋，連任失敗。

## 部分公職

* 油尖旺區撲滅罪行委員會委員

## 爭議

### 盜竊欺詐他人金錢
佢同佢家人都曾經被指盜竊欺詐他人金錢。其中喺2001年，仇振輝同老婆林明英被控呃租金津貼超過九十九萬元。另外喺2013年，仇振輝喺銀行翻工嘅女仇凱菁承認挪用客戶存款2800萬港元。

## 參考

類:前油尖旺區議員
陳少棠

**陳少棠**，香港商界親中陣營經民聯成員、珠寶玉石業生意人，油尖旺區議會前任議員（2004-2019年）。

## 參選經歷
喺2015年香港區議會選舉，佢自動當選。

佢响第6屆香港區議會選舉嘅佐敦西選區力爭冧莊，但因為親中派漠視民意堅持如期修訂逃犯條例，選情大受影響，最後輸畀朱慧芳，連任失敗。

## 部分榮譽

* 2010年：榮譽勳章

## 部分公職
* 油尖旺區撲滅罪行委員會委員
* 香港亞洲青年協會榮譽顧問
## 參考來源


類:前香港民建聯黨員
類:前油尖旺區議員
李家軒

**李家軒**，香港親中派西九新動力、九龍社團聯會政治人物。

## 選舉經歷
李家軒曾參與2019年香港區議會選舉但係因為親中派漠視民意，堅持修訂逃犯條例，選情大受影響落敗。

2023年12月，李家軒再度參選區議會選舉，喺選舉委員會委員可以互相提名都唔當係利害衝突嘅選舉制度下，終於成為油尖旺北區議員。

## 部分公職

* 油尖旺區分區委員會（油尖旺西）委員

## 參考

類:香港建制派人士
類:李氏
李文傑

**李文傑**，香港親中派政治人物。

## 部分公職

* 大埔區分區委員會（大埔北）委員

## 政治立場
佢係親中派嘅成員，曾經參加香港廣東社團總會同民建聯聯合主辦嘅「香港廣東社團青年政治人才培訓課程」。

### 選舉經歷
李文傑曾參與2019年香港區議會選舉，但因為親中派漠視民意堅持修訂逃犯條例，選情大受影響，佢最終落敗。

喺政府大幅度削減直選議席同排除民主派參選嘅2023年香港區議會選舉，李文傑曾經以民建聯名義參選地區委員會界別（大埔），攞到54票，成功當選。

## 部分榮譽

* 2022年民政及青年事務局局長嘉許計劃 - 傑出社區服務人士

## 外部連結

* Facebook專頁

## 參考來源
楊鎮華

**楊鎮華**（），香港民建聯黨員，油尖區區議會前任議員（2016-2019年）。

## 部分公職

* 油尖旺區分區委員會（油尖旺南）委員

## 參選經歷
喺2015年香港區議會選舉，佢攞到941票，成功當選。

响2019年香港區議會選舉嘅佐敦北選區力爭冧莊，但係因為親中派漠視民意堅持如期修訂逃犯條例，選情大受影響，最後佢輸畀泛民主派何富榮。

喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下嘅2023年香港區議會選舉，楊鎮華曾經以民建聯名義參選地區委員會界別（油尖旺），攞到153票，成功當選。

## 參考來源


類:前油尖旺區議員
關秀玲

**關秀玲**，香港親中派民主建港協進聯盟政治人物。
## 部分公職
* 油尖旺區分區委員會（油尖旺東）委員
## 參選經歷
喺2015年香港區議會選舉，佢攞到1,099票，成功當選。

佢曾經參與2019年香港區議會選舉但係因為親中派漠視民意堅持如期修訂逃犯條例，選情大受影響而落敗。

## 參考
乜嘢

呢隻詞喺粵文當中可以係指：
*問緊某樣事物嘅本質。
*雙流假說下腦部嘅「乜嘢路徑」。
符偉樂

**符偉樂**，花名「樂哥」，香港政治人，曾經效力過泛民主派政團民協、民主黨、前綫、社民連、人民力量。

## 參選經歷
曾參與第1屆香港區議會選舉至第6屆香港區議會選舉。

喺2015年香港區議會選舉，佢攞到54票，未能當選。

## 參考來源

類:前香港民主黨員
李詠民

**李詠民**，香港建制陣營（傳統親中派）港九勞工社團聯會成員，深水埗區議會南昌南選區前任議員（2012-2019年），老頭係人稱「啟明叔」嘅李啟明。

## 參選經歷
喺2015年香港區議會選舉，佢攞到1,544票，成功當選。

喺2019年香港區議會選舉，由於親政府陣營逆民意強行支持逃犯條例修訂草案，選情大受影響，李詠民以600票之差輸畀民協李庭豐。

## 參考


類:前深水埗區議員
夏泳迦

**夏泳迦**，香港親中派西九新動力、南昌關愛社、香港廣西社團聯會政治人物。

## 政治立場
佢係香港親中派成員。曾參與2019年香港區議會選舉但因為親中派逆民意強行支持逃犯條例修訂，選情大受影響而落敗。

佢曾經以『泛暴派』稱呼泛民主派，又曾經同陳穎欣曾經喺YouTube頻道做節目。

喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下嘅2023年香港區議會選舉，夏泳迦曾經以工聯會名義參選地區直選（荃灣東南），攞到5387票，未能當選。

## 部分公職

* 荃灣區分區委員會（荃灣東）委員

## 外部連結

* Facebook專頁

## 參考來源
張德偉

**張德偉**，香港親中派民主建港協進聯盟政治人物。

## 參選經歷
喺2015年香港區議會選舉，佢攞到1898票，未能當選。

曾參與2019年香港區議會選舉但因為親中派逆民意強行支持逃犯條例修訂，選情大受影響而落敗。

## 部分公職

* 深水埗區分區委員會(深水埗西)委員

## 參考來源